qundao/data-zh-poetry huggingface dataset:
国宾黄先生之官义乌主簿因赋诗奉赠义乌乃仆乡邑故为语不觉其过多然眷眷之情溢于辞矣
作者：王祎
朝代：明
体裁：古风

黄君古君子，制行粹且夷。恂恂美仪矩，蔼蔼赡文辞。峨冠映长鬣，大布以为衣。去岁应辟举，来自旴江湄。久为金陵客，旅食困盐齑。层楼断春梦，新亭伤夕晖。邂逅展良晤，游从获委蛇。苦乏尊中物，清茶瀹新磁。朝家方需贤，用以备羽仪。如君真典刑，朝著合先跻。今兹得一官，其职在勾稽。道明虽怏簿，毋乃秩犹庳。吾闻君子心，爱民仁所推。苟不务泽物，卿相亦奚为。乌伤古汉县，土壤非膏腴。我实此邑民，习俗固昔知。君今莅其邑，为尔略陈之。昔当暴秦世，孝子曰颜宜。亲丧负土葬，哀感群乌飞。衔土来致助，吻伤血流滋。邑由是得名，遗冢故累累。凄凉千载下，林风撼馀悲。建炎宋南度，中原戎马驰。时维宗忠简，独建勤王师。汴京既恢复，渡河将有期。回銮二十疏，沥血以陈词。神州未全璧，讣表砉缄哀。遂隳中天业，南北成分离。至今读遗事，令人双泪挥。忠孝实大节，至行出天彝。吾邑乃兼有，简册耿光辉。馀习之所被，其民良易治。可施礼义化，难用威诈驱。奈何迩年来，其力不胜疲。诛求苦无艺，大小含创痍。须凭长民者，煦妪勤抚绥。苟复事敲扑，愈使其心乖。至公民不病，至诚民不欺。以故昔循吏，务先恩惠施。所居其民富，所去民见思。愿君勉自奋，前哲谅堪追。华川十里泽，近在县郭西。曩当岁大比，吉谶验清漪。暑雨芙蕖渚，春风杨柳堤。仙宫联梵宇，烟树苍参差。吾师文献公，其傍有新祠。妥灵设虚室，丽牲植丰碑。颇闻阙主守，荒草满阶墀。烦君下车后，为我荐一卮。蘋藻幸可撷，岂必牲肴肥。先庐在县北，栋宇就倾颓。老桂当北堂，高槐荫前扉。顷者处州军，肆暴如狼罴。毁我西南轩，以作军营围。吾母飒垂白，独在其中居。不知风雨夕，何以庇其躯。烦君下车日，语我弟与儿。虽然力绵薄，家事要维持。稍须加缮葺，先业不可隳。忆我里居日，亲友常提携。觅句辄裴回，寻杯每淋漓。只今乱离后，在者知有谁。仲实忠简裔，笃学号醇儒。开门授章句，后生所归依。仲玉类许丞，庠序赖纲维。优游里闬间，年已向艾耆。德元负才气，少也不可羁。援经复据史，历历谈是非。酒酣即狂歌，襟度无畛畦。左足久蹩躠，想更容颜衰。惜哉承平世，遗此磊落姿。近闻处村僻，转与世情违。高氏好兄弟，和气溢埙篪。仲显最卓荦，处物善随时。往者筑新城，趋事不敢迟。比予遘家难，尉书远相贻。殷勤见高谊，使我重相怀。仲祥乃难弟，倜倘绝猜疑。时时畅郁抱，即物赋新题。亦遭官军恶，狼藉桃李蹊。定应稼轩下，仍可肆娱嬉。汉英成均彦，语话甘如饴。一自去京华，力耕理东菑。平生经济具，萧条嗟已而。国器意跌宕，篆法效秦斯。酒禁近严甚，无从啜其醨。山田秋芋紫，自足供午炊。国章我所畏，为文时出奇。词锋动横厉，颖脱囊中锥。也从青岩隐，依山结茅茨。凡此数君子，吾邑称白眉。可以咨政务，可以谈玄微。烦君相见顷，为我道区区。自我去乡里，三载于今兹。学殖反荒落，宦业亦何禆。惟赢髭与鬓，星星总成丝。未续《归田赋》，空诵《陟岵》诗。今晨送君别，令我惨不怡。奈此臂不羽，不得从君归。山川岂辽邈，梦魂无相随。新寒入絺绤，别袂风披披。抗手秦淮上，我歌多叹噫。情真觉辞费，后会以为资。
夜坐拟古二首
作者：王祎
朝代：明

新月如弓弯，流星如箭长。惜哉弓不弦，况乃箭无铓。借问羽林军，何以射天狼。织女居河西，河东住牵牛。奈此一水隔，数会曾无由。精卫勿填海，为我填河流。
夜坐拟古二首·其一
作者：王祎
朝代：明
体裁：古风

新月如弓弯，流星如箭长。惜哉弓不弦，况乃箭无铓。借问羽林军，何以射天狼。
夜坐拟古二首·其二
作者：王祎
朝代：明
体裁：古风

织女居河西，河东住牵牛。奈此一水隔，数会曾无由。精卫勿填海，为我填河流。
奉赠强仲贤之官广东帅府
作者：王祎
朝代：明
体裁：五言排律

百粤连交广，雄开大府权。抚绥诚有托，杀伐果难专。岭海风尘肃，乾坤雨露偏。仍尊藩外阃，重选幕中贤。硕画烦襄赞，皇威要布宣。文星南斗避，汉节朔风旋。剑采鸊鹈血，赋辞鹦鹉篇。宦游非远役，从此更高骞。
奉赠王尚书入朝
作者：王祎
朝代：明
体裁：五言排律

圣代臻熙运，皇衷忆旧臣。弛张时有待，拔擢命维新。鲁国崇勋后，王家重望人。暂持田使节，旋总夏官钧。亚相登庸近，中朝献纳频。兵谋方倥偬，衮职要弥纶。发白缘忧国，心丹敢爱身。遥知趋觐日，花柳禁城春。
奚官牵马图
作者：王祎
朝代：明
体裁：七言绝句

太液池边新浴罢，未央门外乍牵来。若教立仗丹墀下，恐负平生泛驾才。
婺州新城诗
作者：王祎
朝代：明
体裁：四言诗

额额婺城，十里其周。昔圮今崇，伊谁云谋。谋夫虽多，材则匪优。宪司有命，总于叶侯。侯来自括，其政有捷。乃颁役要，乃定土法。乃稽民籍，第其乙甲。庶民毕来，遐迩爰发。取土于隍，取石于冈。筑之登登，鼛鼓载扬。侯来戾止，督我巡功。载劬厥躬，食息靡遑。自春徂秋，为日凡百。功以告成，不缓不亟。雉堞云连，楼橹山植。既壮既严，势乃雒雒。方役之兴，民讹孔腾。侯曰尔民，尔毋卒争。凡今之为，图尔于宁。尔宁尔居，其溃于成。城既成矣，民则具喜。我有室家，我有父子。昔危莫保，今获攸止。匪侯我恩，畴克臻此。维古有言，民心靡坚。可与乐成，虑始则难。维侯不疑，事以卒完。维侯不欺，民以卒安。至坚者金，不朽者石。金石可毁，孰载侯绩。维侯之绩，有永无斁。作此颂诗，用播乡国。
存存斋为沈仲说赋
作者：王祎
朝代：明
体裁：四言诗

理有太极，至全而纯。厥分动静，曰为阳阴。化育之妙，运行无垠。维帝降衷，赋于下人。凡人之生，其禀匪殊。匪厚于圣，匪薄于愚。是谓成性，至善弗渝。存而又存，乃其本初。道由此出，义由此立。存之之功，弥久不息。维其不息，与圣合德。与天为一，天之牖民。亦孔之明，如何愚人。自戕其成，幸兹哲人。日夕战兢，尚克敬哉，以无忝尔所生。
宁远县中书事一首
作者：王祎
朝代：明
体裁：五言律诗

旧县开新廨，高城接短垣。水声争入渭，山势远连村。雨韭供春馔，春桃照晚尊。故人情意厚，暂此驻归辕。
客巩昌次韵答崔黄二公见寄二首
作者：王祎
朝代：明

离家今九月，踪迹似蓬飘。河北重驱骑，洮西更渡桥。思亲嫌梦短，报国觉心遥。归路须先后，终期共造朝。可奈归心切，浑如水向东。命屯宜暂屈，道在岂终穷。天意时时别，人情处处同。前涂拟相候，行李敢匆匆。
客巩昌次韵答崔黄二公见寄二首·其一
作者：王祎
朝代：明
体裁：五言律诗

离家今九月，踪迹似蓬飘。河北重驱骑，洮西更渡桥。思亲嫌梦短，报国觉心遥。归路须先后，终期共造朝。
客巩昌次韵答崔黄二公见寄二首·其二
作者：王祎
朝代：明
体裁：五言律诗

可奈归心切，浑如水向东。命屯宜暂屈，道在岂终穷。天意时时别，人情处处同。前涂拟相候，行李敢匆匆。
客窗
作者：王祎
朝代：明
体裁：七言绝句

客窗风雨夜沉沉，形影凄然独拥衾。只有青灯如骨肉，寂寥相伴到更深。
宣和御马图
作者：王祎
朝代：明
体裁：七言绝句

睿思东阁倚阑干，貌得龙驹带笑看。回首天闲成寂寞，青城尘土昼漫漫。
家居二首
作者：王祎
朝代：明

家居华川上，及此三百龄。老桂蔽后堂，长槐列前庭。槐阴夏散绿，桂花冬留青。重惟根本茂，枝叶藉以荣。吾先久种德，嘉种乃休徵。抚躬良自爱，遗荫庶其承。东邻职胥吏，西邻业屠沽。酒炙日狼籍，钱财肆求需。口体既华饱，自谓乐有馀。宁知生死间，身与粪壤俱。鄙人有远志，屡空非所虞。闭门卧风雨，穷年理诗书。所忧道未至，不得成名誉。修名倘树立，千载以为图。
家居二首·其一
作者：王祎
朝代：明
体裁：古风

家居华川上，及此三百龄。老桂蔽后堂，长槐列前庭。槐阴夏散绿，桂花冬留青。重惟根本茂，枝叶藉以荣。吾先久种德，嘉种乃休徵。抚躬良自爱，遗荫庶其承。
家居二首·其二
作者：王祎
朝代：明
体裁：古风

东邻职胥吏，西邻业屠沽。酒炙日狼籍，钱财肆求需。口体既华饱，自谓乐有馀。宁知生死间，身与粪壤俱。鄙人有远志，屡空非所虞。闭门卧风雨，穷年理诗书。所忧道未至，不得成名誉。修名倘树立，千载以为图。
宿宁远县道中题田家二首
作者：王祎
朝代：明

门前柳树绿云屯，院里梨花白雪新。满目春光谁占得，不应也复有来人。携妻抱子白头翁，远出城西近坞东。却笑长安名利客，半生多在别离中。
宿宁远县道中题田家二首·其一
作者：王祎
朝代：明
体裁：七言绝句

门前柳树绿云屯，院里梨花白雪新。满目春光谁占得，不应也复有来人。
宿宁远县道中题田家二首·其二
作者：王祎
朝代：明
体裁：七言绝句

携妻抱子白头翁，远出城西近坞东。却笑长安名利客，半生多在别离中。
寄栾使君
作者：王祎
朝代：明
体裁：五言律诗

别我又三月，思君如一年。信来知近候，事剧绝新篇。夜雨青灯外，秋风白雁前。阳城书下考，此事恐虚传。
寄赠申屠教谕
作者：王祎
朝代：明
体裁：古风

学官本闲曹，博士非冗职。人存政斯举，道在时乃适。卓哉申屠君，令闻重圭璧。耻随茂才名，羞蹈隐士迹。前年擢乡书，比者承省檄。束带主歙庠，横经拥师席。想见百里间，文风变畴昔。大音姑小鸣，浅蓄那浅测。区区抱歆慕，所恨未良觌。愿言执麟经，与子相扣击。他年老韩门，敢用追湜籍。
寄赵子将二首
作者：王祎
朝代：明

又见东风绿柳丝，客怀长是怨春期。休文腰瘦成何事，未必风流只为诗。怜君落魄不堪羁，笑我如君不我痴。世事只今如戏剧，也甘晦迹向明时。
寄赵子将二首·其一
作者：王祎
朝代：明
体裁：七言绝句

又见东风绿柳丝，客怀长是怨春期。休文腰瘦成何事，未必风流只为诗。
寄赵子将二首·其二
作者：王祎
朝代：明
体裁：七言绝句

怜君落魄不堪羁，笑我如君不我痴。世事只今如戏剧，也甘晦迹向明时。
寄陈子隽宪郎
作者：王祎
朝代：明

一月不见陈公子，便觉令人鄙吝生。秋风白蘋已可采，几日芳洲携手行。美人家寄湖水阴，相望不得去相寻。不去不缘舟楫少，生怕门前波浪深。
寄陈子隽宪郎·其一
作者：王祎
朝代：明
体裁：七言绝句

一月不见陈公子，便觉令人鄙吝生。秋风白蘋已可采，几日芳洲携手行。
寄陈子隽宪郎·其二
作者：王祎
朝代：明
体裁：七言绝句

美人家寄湖水阴，相望不得去相寻。不去不缘舟楫少，生怕门前波浪深。
常熟舟中
作者：王祎
朝代：明
体裁：七言律诗

一自归来东海涯，每依北斗望京华。才疏谩结交游广，身远时惊梦寐赊。风雨扁舟今若此，功名壮志倍堪嗟。故人只在虞山下，同看寒梅雪后花。
常熟西郊
作者：王祎
朝代：明
体裁：古风

稻禾敛嘉实，兰蕙摧孤芳。华滋日已歇，游子多慨慷。林皋集鸟雀，畎亩散牛羊。物情各有适，心与归云翔。
应上人自开先寺来访因写诗为赠上人以大慧普说石门枢要二书见示故及之
作者：王祎
朝代：明
体裁：七言律诗

匡阜东来路欲迷，山风吹雪满迦黎。眼看玉峡双龙出，自伴云松一鹤栖。妙喜语言真宝鉴，寂音文字比金鎞。荒城飞锡来相访，还笑当年限虎溪。
庚戌七月十五日离南京作
作者：王祎
朝代：明
体裁：五言排律

秉笔侍銮坡，两载尝禁脔。既紬金鐀藏，亦掌丝纶演。涣汗惭敷扬，直书愧褒贬。才疏职匪任，性僻迹如懒。方期竭鄙能，忽尔蒙严遣。左迁责己轻，西迈程颇远。得灾或无妄，止谤在不辨。洪造本至仁，薄命信多蹇。渡江心摇摇，恋阙情宛宛。行矣复何言，赐环谅非晚。
忆别曲
作者：王祎
朝代：明

低低门前两桑树，忆君别时桑下去。桑树生叶青复青，知君颜色还如故。桑叶成蚕蚕作丝，络丝织作绫满机。欲将裁作君身衣，恐君得衣不思归。
忆别曲·其一
作者：王祎
朝代：明
体裁：古风

低低门前两桑树，忆君别时桑下去。桑树生叶青复青，知君颜色还如故。
忆别曲·其二
作者：王祎
朝代：明
体裁：古风

桑叶成蚕蚕作丝，络丝织作绫满机。欲将裁作君身衣，恐君得衣不思归。
忆昔
作者：王祎
朝代：明
体裁：古风

忆昔当年二十七，一旦辞家赴京邑。翠眉新妇白头亲，相送出门双泪泣。亦知离别难为情，志期年少早成名。囊中束书无长物，欲以文艺干公卿。公卿门前盛冠盖，棨戟未陈人已待。颖脱且让毛生能，瑟工敢卜齐王爱。三年靴帽东华尘，驱驰鞍马多苦辛。谩嬴虚誉落群口，结托谁是知心人。为惊岁月匆匆去，翻然南归理吾素。季子宁无妻嫂惭，长卿本乏家财顾。归来故山今两年，男儿未遂坐长叹。功名何物倘可待，须留绿鬓与朱颜。
怀郑仲舒兄弟
作者：王祎
朝代：明
体裁：五言律诗

自叹成何事，知心更杳然。交游惟二妙，别久又三年。夜月琴声古，晨霜笔意专。京华俊游地，有日接周旋。
性初余同门友也至正初定交钱唐及兹两纪中间出处离合之不同有足慨者顷辱以先师黄文献公所赠诗见示感今念昔抚卷泫然因用次韵追和虽辞不能工而师生之谊庶几见之矣
作者：王祎
朝代：明
体裁：古风

忆昔与子游，我齿始踰冠。子年颇少我，已复饱经传。白璧信少双，明珠合同穿。吾师文献公，清慎寡推荐。而独敬爱子，揄扬侪众彦。庶将托斯文，岂特誇词翰。缅思韩公门，至者凡骨换。其时籍湜辈，抱璞争自献。何言百世下，徽猷乃重见。寥寥古道远，忽忽陈迹幻。我时事远游，历揽天下半。三年客幽燕，坐使黄金散。却归岩穴底，还觅青精饭。惟子负奇才，年长气逾悍。不受世鞅羁，归钓东海岸。誓终究遗经，世累忘贵贱。鲛鳄者何为，腾凶起清旦。谁云屠龙手，祗解挟书卷。挥剑剸其鬐，腥雨洒流汗。终然虽裂眦，竟尔成解腕。远害图全身，有足奔走健。自兹十年来，宇内皆麋烂。我犹跧故园，子乃处遐甸。踪迹无由闻，颇类弦离箭。及是重盍簪，各诧经丧乱。故业共讨论，殊觉贤否判。子才云锦机，组织五色线。待诏金銮坡，讲经白虎观。此事诚所优，吾将迫衰晏。溯风一泫然，徒有情绻绻。
感兴四首
作者：王祎
朝代：明

清夜耿不寐，仰看天象移。天非有形体，实乃列宿为。列宿附天转，五星自参差。日月复自行，昼夜互东西。三者不相谋，各各无停机。坐使岁年迈，令人嗟老衰。妇工务蚕桑，农力勤稼穑。人理此其本，庶用给衣食。丈夫生事疏，壮大转穷阨。积学复积文，将以代耕织。艺成无所售，抚卷空太息。千载尚可期，岂忧寒饥逼。秋风战庭树，落叶如败兵。触目感时艰，油然百忧生。四方晏安久，一旦灾祸兴。干戈半天下，积骸比丘陵。天子仁如尧，夙宵念苍生。无乃吁谟者，法度徒纷更。致兹岂无由，何时复承平。嫠妇不恤纬，智士若为情。女贫适人难，士穷事人易。堂堂七尺躯，道义非不贵。孰知一失身，禄爵反为累。由来食人食，有死心弗替。出门慎其随，大易著深义。所以古达人，隐约居乱世。我怀管幼安，高风邈难继。
感兴四首·其一
作者：王祎
朝代：明
体裁：古风

清夜耿不寐，仰看天象移。天非有形体，实乃列宿为。列宿附天转，五星自参差。日月复自行，昼夜互东西。三者不相谋，各各无停机。坐使岁年迈，令人嗟老衰。
感兴四首·其三
作者：王祎
朝代：明
体裁：古风

秋风战庭树，落叶如败兵。触目感时艰，油然百忧生。四方晏安久，一旦灾祸兴。干戈半天下，积骸比丘陵。天子仁如尧，夙宵念苍生。无乃吁谟者，法度徒纷更。致兹岂无由，何时复承平。嫠妇不恤纬，智士若为情。
感兴四首·其二
作者：王祎
朝代：明
体裁：古风

妇工务蚕桑，农力勤稼穑。人理此其本，庶用给衣食。丈夫生事疏，壮大转穷阨。积学复积文，将以代耕织。艺成无所售，抚卷空太息。千载尚可期，岂忧寒饥逼。
感兴四首·其四
作者：王祎
朝代：明
体裁：古风

女贫适人难，士穷事人易。堂堂七尺躯，道义非不贵。孰知一失身，禄爵反为累。由来食人食，有死心弗替。出门慎其随，大易著深义。所以古达人，隐约居乱世。我怀管幼安，高风邈难继。
感怀示城中一二同志
作者：王祎
朝代：明
体裁：古风

飞飙涤烦郁，散策步广庭。明月流素采，照我六尺形。稍欣群动息，忽觉众感并。结发事文翰，夙志在功名。庶将为国华，亦复致亲荣。所望则已浅，况乃不得成。属时遽右武，四海干戈兴。贾谊策岂迂，刘蕡第弗登。悠悠年运徂，促促世故婴。伏枕勌中夜，抚躬慨平生。垂名有千载，享寿无百龄。嗟哉身外事，孰重孰为轻。惟当托名山，理此群圣经。后圣倘可俟，吾言庶其徵。
扬州
作者：王祎
朝代：明
体裁：七言绝句

春满扬州廿四桥，何人骑鹤听吹箫。琼花芍药犹閒事，且访平山旧柳条。
拟唐凯乐歌四首 其一 破阵乐
作者：王祎
朝代：明
体裁：古风

惟皇应宝历，受天命以兴。赫赫扬神武，隆隆震天声。秉黄钺白旄，四征讨不庭。蠢彼枭獍徒，屯蜂蚁营营。萧斧伐朝菌，一挥不留行。大憝既已夷，乾坤永清宁。
拟唐凯乐歌四首 其三 贺圣欢
作者：王祎
朝代：明
体裁：古风

轩辕垂衣裳，虞庭舞干羽。至治一以臻，圣作物斯睹。阖辟侔乾坤，经纬用文武。濊泽均漏泉，仁风动率土。大君德犹龙，群臣拜如虎。万岁复千龄，大平亘来古。
拟唐凯乐歌四首 其二 应圣期
作者：王祎
朝代：明
体裁：古风

千载开昌运，三灵恊睿谟。金轮神化衍，玉牒庆源储。砺带河山誓，幅员夷夏图。大明真普遍，万物尽昭苏。制作兴王夏，歌讴属帝虞。从此承平后，祯祥纪瑞符。
拟唐凯乐歌四首 其四 君臣同庆乐
作者：王祎
朝代：明
体裁：古风

天地既开泰，君臣咸应期。明良元一体，庆乐得同时。鱼水情真契，龙云势每随。周王资望奭，虞后赖皋夔。鼓舞千年运，经营百世基。赓歌一堂上，共咏角招诗。
拟唐凯乐歌四首·破阵乐
作者：王祎
朝代：明

惟皇应宝历，受天命以兴。赫赫扬神武，隆隆震天声。秉黄钺白旄，四征讨不庭。蠢彼枭獍徒，屯蜂蚁营营。萧斧伐朝菌，一挥不留行。大憝既已夷，乾坤永清宁。千载开昌运，三灵恊睿谟。金轮神化衍，玉牒庆源储。砺带河山誓，幅员夷夏图。大明真普遍，万物尽昭苏。制作兴王夏，歌讴属帝虞。从此承平后，祯祥纪瑞符。轩辕垂衣裳，虞庭舞干羽。至治一以臻，圣作物斯睹。阖辟侔乾坤，经纬用文武。濊泽均漏泉，仁风动率土。大君德犹龙，群臣拜如虎。万岁复千龄，大平亘来古。天地既开泰，君臣咸应期。明良元一体，庆乐得同时。鱼水情真契，龙云势每随。周王资望奭，虞后赖皋夔。鼓舞千年运，经营百世基。赓歌一堂上，共咏角招诗。
文窗十二韵为仲温宪郎赋
作者：王祎
朝代：明
体裁：七言排律

中州胜槩说彭城，戏马台前俯大坰。汴水北交河水混，淮山南入楚山青。百年故老遗文气，今代奇才尚德馨。乔木依依临巷陌，世家隐隐见门屏。未妨仲蔚蓬生堵，政喜濂溪草满庭。雨案芸香春辟蠹，风檐竹暗夜藏萤。图书留意年华蚤，灯火关心梦寐醒。刘向谩登天禄阁，扬雄自著太玄经。常时下榻来今雨，几载驱车从使星。浙水东西迁逸足，青云上下振修翎。才名要使囊穿颖，宦业悬知刃发硎。愧我远游殊已倦，过从何日话飘零。
无题回文七言绝句四首与友人同赋
作者：王祎
朝代：明

微醉带欢春意足，密期成约晚晴多。飞花落处焚香篆，乳燕归时捲幔罗。风生竹径迷深绿，雨过莲池浴腻红。铜镜对妆临牖北，练裙题字戏墙东。芳谢菊葩含重露，瘦侵梧叶著轻霜。凉宵怯扇藏纨素，远路将书写纸长。残雪喜传三臈信，早梅欣报一痕春。寒欺独枕鸳鸯梦，闷结双蛾翠敛颦。
无题回文七言绝句四首与友人同赋·其一
作者：王祎
朝代：明
体裁：七言绝句

微醉带欢春意足，密期成约晚晴多。飞花落处焚香篆，乳燕归时捲幔罗。
无题回文七言绝句四首与友人同赋·其三
作者：王祎
朝代：明
体裁：七言绝句

芳谢菊葩含重露，瘦侵梧叶著轻霜。凉宵怯扇藏纨素，远路将书写纸长。
无题回文七言绝句四首与友人同赋·其二
作者：王祎
朝代：明
体裁：七言绝句

风生竹径迷深绿，雨过莲池浴腻红。铜镜对妆临牖北，练裙题字戏墙东。
无题回文七言绝句四首与友人同赋·其四
作者：王祎
朝代：明
体裁：七言绝句

残雪喜传三臈信，早梅欣报一痕春。寒欺独枕鸳鸯梦，闷结双蛾翠敛颦。
春日绣湖上与德元同行二首
作者：王祎
朝代：明

十里华川上，年来足胜游。雨花林下寺，风柳驿边楼。漠漠芙蓉浦，依依杜若洲。平生身外事，未许付浮鸥。相携偶出郭，纵目路忘赊。山色初晴好，湖波积雨加。春农浮酒兴，人壮惜年华。世事犹多故，芳辰重叹嗟。
春日绣湖上与德元同行二首·其一
作者：王祎
朝代：明
体裁：五言律诗

十里华川上，年来足胜游。雨花林下寺，风柳驿边楼。漠漠芙蓉浦，依依杜若洲。平生身外事，未许付浮鸥。
春日绣湖上与德元同行二首·其二
作者：王祎
朝代：明
体裁：五言律诗

相携偶出郭，纵目路忘赊。山色初晴好，湖波积雨加。春农浮酒兴，人壮惜年华。世事犹多故，芳辰重叹嗟。
春日过吴子善故居
作者：王祎
朝代：明
体裁：五言律诗

风雨分林夜，萧条十载前。故庐仍绿树，精魄已黄泉。妻子今难托，诗文后日传。不堪生死意，为尔久凄然。
春早漫兴二首
作者：王祎
朝代：明

泄云漏日淡无光，薄暖轻寒互送将。醉眼莫嫌春色浅，东风新染柳丝黄。步出林东过水西，可人不见思如迷。晓风偏妒墙头杏，吹尽胭脂污作泥。
春早漫兴二首·其一
作者：王祎
朝代：明
体裁：七言绝句

泄云漏日淡无光，薄暖轻寒互送将。醉眼莫嫌春色浅，东风新染柳丝黄。
春早漫兴二首·其二
作者：王祎
朝代：明
体裁：七言绝句

步出林东过水西，可人不见思如迷。晓风偏妒墙头杏，吹尽胭脂污作泥。
有怀陈三秀才
作者：王祎
朝代：明
体裁：七言律诗

丹穴翩翩紫凤雏，几年文彩照江湖。观光上国吴公子，屏迹南园楚大夫。自古荆山无弃玉，只今沧海有遗珠。秋风定卜重相见，出处悠悠得细图。
杂诗十首
作者：王祎
朝代：明

古人不可见，古月还至今。每因古时月，得见古人心。月即有圆缺，心非有存没。将心与月比，光明祗如一。一日复一日，一月复一月。坐看明镜中，颜色晓夜别。日夜不我与，少壮能几时。寸阴倘不惜，后悔将安追。天地最钜物，人身实至微。身焉不自尊，曷以配两仪。仰惟古圣贤，充实有光辉。因怜蠢蠢徒，鸟兽安须麋。读书虽穷经，学道在穷仁。经通乃知至，仁得斯成人。束发吾有志，辛苦今十春。朝闻可夕死，谁当负斯文。灯残花犹结，木烂菌方采。物既就凋零，秀气终有在。惟人最灵明，慎勿轻自待。堂堂七尺躯，不朽可千载。腐草幻熠耀，光燄终不遐。雀入水为蛤，乃更混泥沙。根器本如此，变化亦复尔。不闻北溟鲲，一举三千里。凤皇无竹实，无以充朝饥。麒麟遇畋夫，乃比麇与麋。君子负道德，不遇将奚为。所以鲁中叟，终身竟栖栖。人情本多欲，外物相牵攻。富贵恨不早，功名恨难崇。孰知二物者，转盻春华空。君看灯上蛾，何以保其终。南园种藜苋，北苑艺瓜姜。食蔬岂不美，淡薄味孔长。如何元相国，胡椒积盈仓。终然袜塞口，徒死可怜伤。山枯因产玉，川竭缘孕珠。珠玉到人间，祸胎不可除。脱粟足为饭，裂布足为襦。吾宁谢华好，朴素以为娱。
杂诗十首·其一
作者：王祎
朝代：明
体裁：古风

古人不可见，古月还至今。每因古时月，得见古人心。月即有圆缺，心非有存没。将心与月比，光明祗如一。
杂诗十首·其七
作者：王祎
朝代：明
体裁：古风

凤皇无竹实，无以充朝饥。麒麟遇畋夫，乃比麇与麋。君子负道德，不遇将奚为。所以鲁中叟，终身竟栖栖。
杂诗十首·其三
作者：王祎
朝代：明
体裁：古风

天地最钜物，人身实至微。身焉不自尊，曷以配两仪。仰惟古圣贤，充实有光辉。因怜蠢蠢徒，鸟兽安须麋。
杂诗十首·其九
作者：王祎
朝代：明
体裁：古风

南园种藜苋，北苑艺瓜姜。食蔬岂不美，淡薄味孔长。如何元相国，胡椒积盈仓。终然袜塞口，徒死可怜伤。
杂诗十首·其二
作者：王祎
朝代：明
体裁：古风

一日复一日，一月复一月。坐看明镜中，颜色晓夜别。日夜不我与，少壮能几时。寸阴倘不惜，后悔将安追。
杂诗十首·其五
作者：王祎
朝代：明
体裁：古风

灯残花犹结，木烂菌方采。物既就凋零，秀气终有在。惟人最灵明，慎勿轻自待。堂堂七尺躯，不朽可千载。
杂诗十首·其八
作者：王祎
朝代：明
体裁：古风

人情本多欲，外物相牵攻。富贵恨不早，功名恨难崇。孰知二物者，转盻春华空。君看灯上蛾，何以保其终。
杂诗十首·其六
作者：王祎
朝代：明
体裁：古风

腐草幻熠耀，光燄终不遐。雀入水为蛤，乃更混泥沙。根器本如此，变化亦复尔。不闻北溟鲲，一举三千里。
杂诗十首·其十
作者：王祎
朝代：明
体裁：古风

山枯因产玉，川竭缘孕珠。珠玉到人间，祸胎不可除。脱粟足为饭，裂布足为襦。吾宁谢华好，朴素以为娱。
杂诗十首·其四
作者：王祎
朝代：明
体裁：古风

读书虽穷经，学道在穷仁。经通乃知至，仁得斯成人。束发吾有志，辛苦今十春。朝闻可夕死，谁当负斯文。
杂赋七首
作者：王祎
朝代：明

大化莽冥冥，曜灵无停候。往古复来今，吾往渺何究。无始在我前，无穷在我后。其间仅阅世，曾不百年久。百年亦顷刻，彭聃讵云寿。悲哉浮休身，不及道傍堠。不学刘伯伦，陶然付杯酒。窈窕青楼人，二八多娇艳。朝朝明镜中，芙蓉媲生面。春花红艳残，绿叶秋容变。白发日夜生，衰莫如转盼。所以学仙人，形神每精鍊。吸景制颓龄，长生凡骨换。万物何总总，错糅两仪间。人身亦一物，于何较媸妍。古人有不朽，身后贵名传。鸿勋勒惇史，奥学在崇编。托兹以名世，庶用垂不刊。孰知竹帛寿，不似金石坚。夙予秉微尚，外慕俱弃捐。独持方寸心，千载明月悬。驱车适秦京，策马来燕国。所见何堂堂，莫非侯与伯。甲第金张家，乙观王谢宅。旌节出广衢，百步人辟易。威权自其口，气焰何烜赫。安知公餗倾，反掌遂狼藉。鲁连彼何人，肆志宁自适。梧桐生岩阳，下俯清涧浔。柯叶雨露滋，凤凰宿其阴。禀材一何良，裁作绿绮琴。被以弦朱丝，缀以徽黄金。澹然三尺中，实涵太古心。唐虞世已远，末代崇哇淫。匪无南风曲，欲鼓孰知音。终朝饮醇酒，举杯易成醉。终日读古书，抚卷不成寐。义理亦何深，岁月一何驶。功名实外物，山林乃无事。昨夜西山云，秋雨生爽气。笑指二尺檠，终当勿相弃。门前两松树，千尺何青青。白云枝间宿，缥缈姿态生。惊飙来吹拂，复作笙竽声。物情岂有适，偶尔相合并。须臾遂分散，彼此各无情。因之感世故，超然欲忘形。
杂赋七首·其一
作者：王祎
朝代：明
体裁：古风

大化莽冥冥，曜灵无停候。往古复来今，吾往渺何究。无始在我前，无穷在我后。其间仅阅世，曾不百年久。百年亦顷刻，彭聃讵云寿。悲哉浮休身，不及道傍堠。不学刘伯伦，陶然付杯酒。
杂赋七首·其七
作者：王祎
朝代：明
体裁：古风

门前两松树，千尺何青青。白云枝间宿，缥缈姿态生。惊飙来吹拂，复作笙竽声。物情岂有适，偶尔相合并。须臾遂分散，彼此各无情。因之感世故，超然欲忘形。
杂赋七首·其三
作者：王祎
朝代：明
体裁：古风

万物何总总，错糅两仪间。人身亦一物，于何较媸妍。古人有不朽，身后贵名传。鸿勋勒惇史，奥学在崇编。托兹以名世，庶用垂不刊。孰知竹帛寿，不似金石坚。夙予秉微尚，外慕俱弃捐。独持方寸心，千载明月悬。
杂赋七首·其二
作者：王祎
朝代：明
体裁：古风

窈窕青楼人，二八多娇艳。朝朝明镜中，芙蓉媲生面。春花红艳残，绿叶秋容变。白发日夜生，衰莫如转盼。所以学仙人，形神每精鍊。吸景制颓龄，长生凡骨换。
杂赋七首·其五
作者：王祎
朝代：明
体裁：古风

梧桐生岩阳，下俯清涧浔。柯叶雨露滋，凤凰宿其阴。禀材一何良，裁作绿绮琴。被以弦朱丝，缀以徽黄金。澹然三尺中，实涵太古心。唐虞世已远，末代崇哇淫。匪无南风曲，欲鼓孰知音。
杂赋七首·其六
作者：王祎
朝代：明
体裁：古风

终朝饮醇酒，举杯易成醉。终日读古书，抚卷不成寐。义理亦何深，岁月一何驶。功名实外物，山林乃无事。昨夜西山云，秋雨生爽气。笑指二尺檠，终当勿相弃。
杂赋七首·其四
作者：王祎
朝代：明
体裁：古风

驱车适秦京，策马来燕国。所见何堂堂，莫非侯与伯。甲第金张家，乙观王谢宅。旌节出广衢，百步人辟易。威权自其口，气焰何烜赫。安知公餗倾，反掌遂狼藉。鲁连彼何人，肆志宁自适。
枕上有怀
作者：王祎
朝代：明
体裁：七言绝句

天寒游子客衣单，梦绕家林到夜阑。应是吾亲念儿切，倚门日日望归鞍。
柬陈徵君
作者：王祎
朝代：明
体裁：七言律诗

匣里干将席上珍，中吴人物见斯人。才名籍籍今谁敌，世议悠悠若未伸。近喜丘园俱束帛，可能江汉独垂纶。太玄自是精微学，却笑扬雄反误身。
桐庐舟中
作者：王祎
朝代：明
体裁：七言律诗

潇洒溪山梦此邦，轻风细雨过桐江。川回几讶船无路，林缺时看屋有窗。野果青包垂个个，水禽白羽去双双。到家正是重阳节，新酿村醅正满缸。
次侍讲先生游方岩韵
作者：王祎
朝代：明
体裁：七言律诗

灵迹初开不记年，危峰如削路如悬。曾闻匹马临池饮，恐有群羊化石眠。风引佩声来上界，雨连香气落中天。昌黎亦有衡山谒，今古清游岂浪然。
次友人离别曲
作者：王祎
朝代：明
体裁：古风

东风吹春满南陌，杨柳青青李花白。花柳年年好颜色，妾容已觉今非昔。自从结发为君妇，君往长安几寒暑。定知时去宿青楼，不似孤闺长夜苦。丈夫谩道功名好，不道别离人易老。令人却羡田家郎，白头夫妇得成双。
次韵刘先生古诗十首
作者：王祎
朝代：明

元气播群汇，雨露均沾濡。洪纤各生成，孰为乘与除。物形自有偏，造化无遗馀。大道亦如是，圣域同所徂。譬如挹樽酒，置彼四达衢。饮者随尔量，初何间亲疏。人身参三才，盍思居广居。我居固云广，我力敢不勤。结发爰有事，外物视浮云。分阴深所惜，矻矻穷朝曛。孰谓参也鲁，一贯乃独闻。望道吾未见，忧来心如熏。彼哉夸毗子，方将树功勋。勋名既以高，祸患随以至。轩冕等桎梏，古来同此事。象齿及翠毛，兹身适为累。咄哉若而人，生死如梦醉。古人吾焉从，欲往无两翅。有翅亦安之，且学斥鴳雏。栖迟一室间，究观古人书。谁云古人远，朝夕同我居。其言有若此，其心定何如。见心不见面，令人发长吁。人心如人面，观人所宜慎。古人心坦夷，改过岂尝吝。今人心险艰，笔锋作刀刃。古今人不同，光景同一瞬。置此勿多谈，且复谈世运。世运有污隆，代谢由一气。人身囿其中，草木共荣悴。奈何桃李花，颜色图久媚。所以特达人，每洒英雄泪。百年未足凭，千载当可觊。所觊身后名，遗芬比猗兰。身焉匪金石，讵傲霜雪寒。不朽苟有托，年岁任其阑。朝闻夕可死，用力非无端。心至力靡逮，抚膺徒慨叹。慨叹将何为，愿言启茅塞。先生括苍彦，长髯漆光黑。平生守劲节，枉直较寻尺。著书三万言，石室岂寥寂。还携青黎杖，来作朱履客。不才托末契，承训庶朝夕。朝夕操铅刀，而以亲龙渊。锐钝固辽绝，物类幸相连。斯文如一线，萧条今可怜。孰其任兹事，回澜涨百川。念之心皇皇，中宵不能眠。不眠亦何如，如醉不能醒。幡然披衣起，仰视青天青。惊飙戒高林，疏雨过广庭。秋意殊可揽，河汉方西倾。徘徊复徘徊，谁欤领兹情。
次韵刘先生古诗十首·其一
作者：王祎
朝代：明
体裁：古风

元气播群汇，雨露均沾濡。洪纤各生成，孰为乘与除。物形自有偏，造化无遗馀。大道亦如是，圣域同所徂。譬如挹樽酒，置彼四达衢。饮者随尔量，初何间亲疏。人身参三才，盍思居广居。
次韵刘先生古诗十首·其七
作者：王祎
朝代：明
体裁：古风

所觊身后名，遗芬比猗兰。身焉匪金石，讵傲霜雪寒。不朽苟有托，年岁任其阑。朝闻夕可死，用力非无端。心至力靡逮，抚膺徒慨叹。
次韵刘先生古诗十首·其三
作者：王祎
朝代：明
体裁：古风

勋名既以高，祸患随以至。轩冕等桎梏，古来同此事。象齿及翠毛，兹身适为累。咄哉若而人，生死如梦醉。古人吾焉从，欲往无两翅。
次韵刘先生古诗十首·其九
作者：王祎
朝代：明
体裁：古风

朝夕操铅刀，而以亲龙渊。锐钝固辽绝，物类幸相连。斯文如一线，萧条今可怜。孰其任兹事，回澜涨百川。念之心皇皇，中宵不能眠。
次韵刘先生古诗十首·其二
作者：王祎
朝代：明
体裁：古风

我居固云广，我力敢不勤。结发爰有事，外物视浮云。分阴深所惜，矻矻穷朝曛。孰谓参也鲁，一贯乃独闻。望道吾未见，忧来心如熏。彼哉夸毗子，方将树功勋。
次韵刘先生古诗十首·其五
作者：王祎
朝代：明
体裁：古风

人心如人面，观人所宜慎。古人心坦夷，改过岂尝吝。今人心险艰，笔锋作刀刃。古今人不同，光景同一瞬。置此勿多谈，且复谈世运。
次韵刘先生古诗十首·其八
作者：王祎
朝代：明
体裁：古风

慨叹将何为，愿言启茅塞。先生括苍彦，长髯漆光黑。平生守劲节，枉直较寻尺。著书三万言，石室岂寥寂。还携青黎杖，来作朱履客。不才托末契，承训庶朝夕。
次韵刘先生古诗十首·其六
作者：王祎
朝代：明
体裁：古风

世运有污隆，代谢由一气。人身囿其中，草木共荣悴。奈何桃李花，颜色图久媚。所以特达人，每洒英雄泪。百年未足凭，千载当可觊。
次韵刘先生古诗十首·其十
作者：王祎
朝代：明
体裁：古风

不眠亦何如，如醉不能醒。幡然披衣起，仰视青天青。惊飙戒高林，疏雨过广庭。秋意殊可揽，河汉方西倾。徘徊复徘徊，谁欤领兹情。
次韵刘先生古诗十首·其四
作者：王祎
朝代：明
体裁：古风

有翅亦安之，且学斥鴳雏。栖迟一室间，究观古人书。谁云古人远，朝夕同我居。其言有若此，其心定何如。见心不见面，令人发长吁。
次韵友人山居秋日就述鄙怀八首
作者：王祎
朝代：明

月出东岭光，风来西树声。秋景倏然异，令人心意惊。君子有所蕴，失时终不鸣。独怜青镜中，白发日夜生。白发容易生，况复闻秋砧。触物动深感，感此岁月深。子期讵堪铸，举世谁知音。取琴为君弹，请弹《梁甫吟》。《梁甫》不可追，何由继华躅。永怀古达人，未易食人粟。宁将七尺躯，甘尔隐屠牧。谁持明月珠，却向穷途哭。明珠有照乘，其焰百尺长。如何污涂泥，世人不得将。终然有时出，夺月争夜光。至宝非可私，献之天子傍。忆昔天子都，三载竟忘归。谓将拾功名，所志非轻肥。翻然忽自悔，自售古所讥。归来山中居，坐看双轮飞。山居亦何乐，所乐在泉石。盘桓抚松桂，兹乐岂易得。白云如飞鸿，过眼时历历。俯仰天地间，孤踪寄幽僻。幽僻青岩中，结屋开荒畦。群山列左右，双涧鸣东西。萧然守岑寂，环堵蓬蒿齐。兵戈遍天地，吾将托冥栖。天下兵未息，何当骋予怀。富贵非可待，少壮岂重来。百年亦偶尔，千载真悠哉。惟应抱遗经，独立山岩隈。
次韵友人山居秋日就述鄙怀八首·其一
作者：王祎
朝代：明
体裁：古风

月出东岭光，风来西树声。秋景倏然异，令人心意惊。君子有所蕴，失时终不鸣。独怜青镜中，白发日夜生。
次韵友人山居秋日就述鄙怀八首·其七
作者：王祎
朝代：明
体裁：古风

幽僻青岩中，结屋开荒畦。群山列左右，双涧鸣东西。萧然守岑寂，环堵蓬蒿齐。兵戈遍天地，吾将托冥栖。
次韵友人山居秋日就述鄙怀八首·其三
作者：王祎
朝代：明
体裁：古风

《梁甫》不可追，何由继华躅。永怀古达人，未易食人粟。宁将七尺躯，甘尔隐屠牧。谁持明月珠，却向穷途哭。
次韵友人山居秋日就述鄙怀八首·其二
作者：王祎
朝代：明
体裁：古风

白发容易生，况复闻秋砧。触物动深感，感此岁月深。子期讵堪铸，举世谁知音。取琴为君弹，请弹《梁甫吟》。
次韵友人山居秋日就述鄙怀八首·其五
作者：王祎
朝代：明
体裁：古风

忆昔天子都，三载竟忘归。谓将拾功名，所志非轻肥。翻然忽自悔，自售古所讥。归来山中居，坐看双轮飞。
次韵友人山居秋日就述鄙怀八首·其八
作者：王祎
朝代：明
体裁：古风

天下兵未息，何当骋予怀。富贵非可待，少壮岂重来。百年亦偶尔，千载真悠哉。惟应抱遗经，独立山岩隈。
次韵友人山居秋日就述鄙怀八首·其六
作者：王祎
朝代：明
体裁：古风

山居亦何乐，所乐在泉石。盘桓抚松桂，兹乐岂易得。白云如飞鸿，过眼时历历。俯仰天地间，孤踪寄幽僻。
次韵友人山居秋日就述鄙怀八首·其四
作者：王祎
朝代：明
体裁：古风

明珠有照乘，其焰百尺长。如何污涂泥，世人不得将。终然有时出，夺月争夜光。至宝非可私，献之天子傍。
次韵奉答林彦文参谋
作者：王祎
朝代：明
体裁：古风

西风戒郊原，百谷敛嘉秀。属兹乐丰登，乃尔乱离遘。使节辱东临，敝邑素云陋。惊心剧盗逼，触目编氓疚。匪资经营功，世故孰匡救。鄙生非时须，闭户守迍逗。遁迹怀樊英，著书拟刘昼。布衣倘非穷，吾将谢文绣。
次韵孙道士思仙
作者：王祎
朝代：明
体裁：古风

我本仙中人，所友皆飞仙。飞仙亦何为，逍遥度遐年。飙轮朝蓬岛，羽驾夕蕊渊。周游无停踪，八极及九泉。口咀三危露，手弄五色烟。自从堕尘世，不复肩期佺。念之恍如梦，使我心茫然。何当返初服，淩虚恣孤鶱。
次韵朱一中新正试笔
作者：王祎
朝代：明
体裁：七言律诗

甲午元正逢甲子，也知人事合天时。颁春喜见新年历，问竹犹看旧日枝。香散屏围烟阵阵，雪消檐溜雨丝丝。承平气象今行见，定复重歌既醉诗。
次韵答上清道士
作者：王祎
朝代：明
体裁：七言律诗

山中一别五经春，近得诗篇意度新。文字须为方外友，神仙元是世间人。洞云玄虎司丹室，坛月清鸾礼玉宸。坐对匡庐秋色好，欲将寄远苦无因。
次韵答友人二首
作者：王祎
朝代：明

忆赋远游曲，长为异土人。箫声淮甸月，柳色帝城春。玄发故粘漆，素衣空染尘。归来林壑底，聊复养吾真。古今千载短，天地一身贫。述作须垂远，功名要及新。无心去书癖，有酒酬花神。自谓平生志，无惭食肉人。
次韵答友人二首·其一
作者：王祎
朝代：明
体裁：五言律诗

忆赋远游曲，长为异土人。箫声淮甸月，柳色帝城春。玄发故粘漆，素衣空染尘。归来林壑底，聊复养吾真。
次韵答友人二首·其二
作者：王祎
朝代：明
体裁：五言律诗

古今千载短，天地一身贫。述作须垂远，功名要及新。无心去书癖，有酒酬花神。自谓平生志，无惭食肉人。
次韵答周尊师
作者：王祎
朝代：明
体裁：七言律诗

行李西来自豫章，东风拂面柳丝黄。壶中日月青铜镜，方外神仙白羽裳。老子藏书尝作史，太玄执戟谩为郎。十年乱后重相见，颇觉形神欲两忘。
次韵答萧山友人
作者：王祎
朝代：明
体裁：七言律诗

长忆萧然山下县，去秋为客日招邀。夕阳玄度飞轮塔，晓雨文通梦笔桥。搜检虫鱼穷《尔雅》，咏歌草木续《离骚》。旧游回首成凋谢，莫遣音书似路遥。
次韵答金德元见寄
作者：王祎
朝代：明
体裁：七言律诗

蹉跎三十未成名，况复时危事足惊。岁月逼人浑似梦，江湖浪迹若为情。已知干禄无他术，可信为儒误此生。多谢知心能念我，归欤献岁对持觥。
次韵荅德元金友二首
作者：王祎
朝代：明

纳纳乾坤内，纷纷万事牵。文星犹似漆，兵气正如烟。转觉心忧世，其如命在天。同君畅怀抱，一醉杏花边。爱听筝声曲，贪看锦上花。青年去如失，白发坐来加。政复怜身世，无徒恋物华。劝君坚晚节，湖畔卧烟霞。
次韵荅德元金友二首·其一
作者：王祎
朝代：明
体裁：五言律诗

纳纳乾坤内，纷纷万事牵。文星犹似漆，兵气正如烟。转觉心忧世，其如命在天。同君畅怀抱，一醉杏花边。
次韵荅德元金友二首·其二
作者：王祎
朝代：明
体裁：五言律诗

爱听筝声曲，贪看锦上花。青年去如失，白发坐来加。政复怜身世，无徒恋物华。劝君坚晚节，湖畔卧烟霞。
次韵韩与玉上都道中阻雨见寄
作者：王祎
朝代：明
体裁：七言律诗

北度居庸去路修，平郊如海夏如秋。赋高合拟扬雄献，年少谁当贾谊忧。黑雨漫山浑未歇，赤城何处定迟留。不知鞍马驱驰苦，得似慵夫昼卧不。
次韵高仲原钱唐寒食
作者：王祎
朝代：明
体裁：七言律诗

又见钱唐节禁烟，极目风光殊索然。芳草自生兵后地，画船犹醉雨馀天。甲乙楼台非旧观，东南富贵复何年。客中无限登临意，都付归鸦落雁边。
正月十日临洮会宗明尚书克让王传
作者：王祎
朝代：明
体裁：五言律诗

忆昔同朝日，仙班及屡陪。一从离禁禦，便以堕蓬莱。人向客中老，春从天上来。边城且携手，母负酒盈杯。
江上曲
作者：王祎
朝代：明
体裁：古风

木兰船系门前树，阿郎今朝棹船去。去时为问几时归，约道归时日须暮。江上风水不可期，日暮不知归不归。
沛县
作者：王祎
朝代：明
体裁：五言律诗

茫茫瞻旷野，稍稍见孤城。沙鸟树头没，夕阳波面明。歌风怀往迹，戴斗笑兹行。遥见京华道，犹须半月程。
沧浪池砚图
作者：王祎
朝代：明
体裁：七言绝句

沧浪池水碧生春，当日临池玉作人。故物流传遗泽在，龙泓凤咮未为珍。
法济精舍分题赋会稽山
作者：王祎
朝代：明
体裁：五言律诗

东浙佳山水，兹山势孰俦。朝仪曾会禹，祀典尚因周。作镇誇吴越，分缠属斗牛。登高揽今古，千载思悠悠。
海盐陈节妇诗
作者：王祎
朝代：明
体裁：古风

妾生南海涯，窈窕如秋花。邻娃不识面，千里隔窗纱。一朝嫁夫婿，共在桐城住。门前有舶船，便欲为商去。驩好百年身，今年涉两春。象床银烛下，生此玉麒麟。转头才四月，忍作生离别。临行岂不闻，怀里儿声咽。相劝筵前酒，丝发浓如柳。槌鼓起开帆，参差挂牛斗。独闭香闺卧，相逢梦边过。倚户夕阳时，不见南归柁。依稀四五年，顾影自知怜。相传夫婿死，真赝尚茫然。脱却绣�裆，莲腮泪万行。收将望夫泪，脍鲤独升堂。堂上双亲老，都怜外孙好。如何妾薄命，再哭妣与考。只影坐空帷，依依膝下儿。儿能学人语，口授《柏舟》诗。经年机上织，掩户秋苔碧。俄闻叩户声，鹊语檐前日。开户见夫面，翻疑眼生眩。喜极却成哀，泪并春空霰。儿长至父腰，再拜可怜娇。褰衣怕父去，愁见港中潮。归家才涉夜，贩宝复东游。蛮巫作神语，沧海日安流。有约明年返，别来期未远。怪梦不胜悲，桑田海清浅。明年讣音至，命与青天坠。剪纸独招魂，江流写双泪。妾欲赴黄泉，儿生未十年。提携今长大，待与父齐肩。唾视邻家媪，不死何为老。殷勤讽巧言，榕生根可倒。妾自愿为人，人谁乱鸟群。他年泉下路，尚欲见夫君。夫君前有妇，生儿在澉浦。年是妾儿兄，何须口同乳。念彼孤儿隔，辛苦谋衣食。妾闻夫有田，质在他人宅。卖妾金凤钗，转寄外家来。说与孤儿道，持此赎田回。妾身自有子，生理在十指。纺绩不曾閒，供渠买经史。灯前雪满窗，白发几年孀。课儿终夜读，不暇计更长。儿今长似父，祀事真堪付。春秋称孝子，衔哀进觞俎。妾老儿方壮，前期百年养。不负妾初心，少荅夫深望。有妇佩宜男，如儿奉旨甘。一饮知姑恩，尝羹再至三。焚香祷夜初，细语在阶除。愿妇同儿老，母为妾与夫。
清明日访景元隐居
作者：王祎
朝代：明
体裁：七言律诗

接席生徒静不哗，先生燕坐岸巾纱。清明门外新垂柳，寂寞篱边旧种花。争云问字扬雄宅，或是饭牛颜阖家。长安道上红尘客，得似闲居阅岁华。
渑池县丞王侯驱虎歌
作者：王祎
朝代：明
体裁：古风

渑池之境最多虎，道路行人共愁苦。狂风吼怒振尘沙，落日惊魂惨烟雨。王侯承诏来作丞，民有创痍手摩抚。下车走谒城隍神，亲写文移对神语。为言幽显虽有分，我与尔神均守土。猛虎今兹实害人，责不在予还在汝。早遣恶类离境中，尔神无愧为民主。精诚一念既感孚，阴逐潜驱固其所。驿使邮夫中夜驰，耕农贾客凌晨聚。前时出户即畏涂，今日连村皆按堵。童谣籍籍相谓言，孰使吾人乐居处。我侯之德与神通，故令孽沴成销沮。岂不见古来循吏美迹多，虎有渡江及渡河。渑池之事同不磨，王侯王侯奈尔何。
渑池道中
作者：王祎
朝代：明
体裁：五言律诗

九月忽又莫，吾行祇自伤。秋兼人共老，愁与路俱长。野果迎霜赤，园花带雪黄。故人相慰藉，日晚引壶觞。
漫兴四首
作者：王祎
朝代：明

挂网山前秋气深，斜风细雨思难禁。清溪曲曲空如画，不状愁人此段心。乾坤氛气日苍黄，南北干戈恣扰攘。安得强弓三万手，向空著矢射天狼。常怪栖栖杜少陵，愁篇苦句每相仍。只今世故多离乱，欲写艰难愧未能。天边消息杳无期，独立苍茫有所思。总说梅花春意早，几时还到北边枝。
漫兴四首·其一
作者：王祎
朝代：明
体裁：七言绝句

挂网山前秋气深，斜风细雨思难禁。清溪曲曲空如画，不状愁人此段心。
漫兴四首·其三
作者：王祎
朝代：明
体裁：七言绝句

常怪栖栖杜少陵，愁篇苦句每相仍。只今世故多离乱，欲写艰难愧未能。
漫兴四首·其二
作者：王祎
朝代：明
体裁：七言绝句

乾坤氛气日苍黄，南北干戈恣扰攘。安得强弓三万手，向空著矢射天狼。
漫兴四首·其四
作者：王祎
朝代：明
体裁：七言绝句

天边消息杳无期，独立苍茫有所思。总说梅花春意早，几时还到北边枝。
濮上怀友人
作者：王祎
朝代：明
体裁：五言律诗

天末孤云去，城头落日沉。苍黄游子意，寥落古人心。已觉河山异，空惊岁月深。由来桑濮地，千载有馀音。
王季耕奉命徵吴谋武于江浙还赋长律以赠
作者：王祎
朝代：明
体裁：七言排律

公子英姿汗血驹，一朝千里尚徐徐。近膺妙柬随银棨，旋被俞音降玉除。讨叛载攽丞相鈛，徵才遂遣使臣车。皇华烨烨驰英荡，束帛戋戋贲草庐。满地干戈今若此，至尊宵旰定何如。已应智勇俱收录，行使奸妖尽洗袪。锥入囊中谁颖脱，瑟登门下恐音虚。刘蕡自有经纶策，贾谊宁无痛哭书。落落客怀真慷慨，悠悠世故足欷歔。庙堂到日烦多语，儒术由来未阔疏。
留别京师诸同志
作者：王祎
朝代：明
体裁：七言律诗

帝都冠盖尽才贤，两载追随得后先。珠履食鱼春日上，褐衣骑马朔风前。苏公去蜀八千里，韩子客京三十年。从古辛勤有名誉，惭予早赋式微篇。
留别陈三秀才
作者：王祎
朝代：明
体裁：七言律诗

百里春帆到海隅，不堪回首拂征裾。少年未惯长为客，有便须烦数寄书。言子弦歌遗化在，吴王城堑劫灰馀。英游从此成疏阔，后夜怀君月上初。
登姑苏台有感
作者：王祎
朝代：明
体裁：七言律诗

故垒萧然起暮尘，凭高何处吊忠臣。山连吴越东南近，天入江湖上下均。岁月多因催发变，文章未足济身贫。悠然今古无穷恨，落日商歌暗损神。
登黄楼
作者：王祎
朝代：明
体裁：古风

昔读黄楼赋，颇疑过铺张。今晨获登览，始觉词致长。缅怀澶渊决，彭城预为防。千年文章守，恩德在此乡。只今河为患，居人极灾伤。谁为任民社，乃独循故常。山川今如昔，游子多慨慷。长风城上来，飞雨湿我裳。摩挲旧碑刻，欲去重徬徨。
白翎雀图
作者：王祎
朝代：明
体裁：古风

白翎雀，雪作翎，群呼旅食啁哳鸣。何人翻作弦上声，传与江南士女听。南人听声未识形，画师更与图丹青。图丹青，一何似，知尔之生何处是。秋高口子草如云，风劲脑儿沙似水。
秋夜双溪上对月怀故人
作者：王祎
朝代：明
体裁：古风

秋气日以肃，秋夜日以长。萧然清溪上，对此明月光。月虽照我身，岂能知我心。我心亦何为，所思在所钦。嗟君玉雪姿，与我同心期。此月若照君，君能不予思。
秋日山中二首
作者：王祎
朝代：明

抚物情何极，经秋景未穷。禾根生晚绿，树杪变新红。城垒风尘隔，川原雨露同。家家熟醅酒，得似醉乡翁。山曲东西坞，原高上下田。牛羊归薄莫，禽鸟乐丰年。避世庞公老，思农季子贤。欲为耕凿计，出处愧茫然。
秋日山中二首·其一
作者：王祎
朝代：明
体裁：五言律诗

抚物情何极，经秋景未穷。禾根生晚绿，树杪变新红。城垒风尘隔，川原雨露同。家家熟醅酒，得似醉乡翁。
秋日山中二首·其二
作者：王祎
朝代：明
体裁：五言律诗

山曲东西坞，原高上下田。牛羊归薄莫，禽鸟乐丰年。避世庞公老，思农季子贤。欲为耕凿计，出处愧茫然。
秦州
作者：王祎
朝代：明
体裁：五言律诗

水积从天降，山连与蜀通。遗碑李广宅，废寺隗嚣宫。度陇迟回际，游秦感慨中。长怜少陵老，曾此叹途穷。
秦州道中书所见简袁同知
作者：王祎
朝代：明
体裁：五言律诗

入得秦州境，川原生意多。春田无旷土，雪水有深波。鹃韵兼鹦鹉，驴纲带馲驼。州侯有佳政，五裤竞闻歌。
立春日次韵答友人
作者：王祎
朝代：明
体裁：五言律诗

献岁新开统，初颁凤历春。文章千载事，宇宙百年人。对酒聊同醉，看花要识真。平生二三策，微贱向谁陈。
筑城谣
作者：王祎
朝代：明
体裁：古风

朝筑城，暮筑城，筑城欲高高辄崩。江南五月盛霖雨，随崩随筑人人苦。大家筑城多卖田，小家卖产来助钱。朝筑一寸暮一尺，尽是齐民膏血积。争道城高可防贼，民力已穷何所益。君不见陛下盛德犹如天，四海一家千万年。金汤之固非所恃，何乃坐令民力敝。
简分水明惟一监县
作者：王祎
朝代：明
体裁：五言律诗

分水百家邑，民安俗事闲。驱鸡聊作吏，骑马称看山。剑倚萍花冷，诗题杮叶斑。秋风一杯酒，及此慰朱颜。
简性初
作者：王祎
朝代：明
体裁：五言排律

念尔仍多病，天寒近若何。或疑诗作祟，莫讶药为魔。带缓知腰瘦，巾深怯鬓皤。雪声灯外听，香气枕边过。客至还题凤，书成即换鹅。寂寥鹦鹉赋，慷慨扊扅歌。梦记青绫直，春回绛帐多。寻芳倘能出，南陌共鸣珂。
紫云山房为王景周赋
作者：王祎
朝代：明
体裁：古风

华房敞虚明，绣栊联绮疏。皓月粲琼户，回飙扬流苏。其中栖祥云，淡荡纷纡馀。非卿亦非矞，紫色灿以敷。亭亭忽为盖，蔼蔼或成图。缥缥映白鹤，依依覆丹炉。房中居者谁，高标列仙臞。春晨礼太乙，秋夕朝玄虚。非无长年术，亦有养生书。逍遥度人世，与天以为徒。何当寄幽踪，谢此红尘区。
自叹
作者：王祎
朝代：明
体裁：五言律诗

自叹何为者，谋生事事艰。才庸心力苦，忧极鬓毛班。天下兵方息，人中我独闲。遗经倘终抱，已分老空山。
至正庚寅二月十六日同韩秀才发都门南归并怀陈检讨
作者：王祎
朝代：明
体裁：古风

渫云散连阴，旭日照畿甸。百卉皆华滋，青年倏流转。驾言驱我车，南还涉江汉。帝乡非不乐，他适岂所愿。平生抱区区，期结明主眷。天关九重深，先容孰吾援。低佪出都门，顾阙情恋恋。行矣徒自伤，怀哉又谁怨。朋友幸知己，祖道纷缱绻。枉被轩冕崇，饬此韦布贱。陨穫思故人，风流逐时彦。出处有素期，离合足深叹。仰惟圣有训，学道贵无倦。继兹益自修，敢待玄发变。
至正戊戌三月卜居青岩与同志分得行字
作者：王祎
朝代：明
体裁：古风

穷年困廛市，爱此山中行。出郊步稍远，入林怀已清。天地正逼仄，岁月方峥嵘。卜居乐深境，敛迹逃浮荣。久矣采薇曲，非欤浣花名。肥遁岂初志，冥栖亦真情。伫谐桂松契，敢负猿鹤盟。沉兹双涧水，可以濯吾缨。岁晏倘可托，于焉寄平生。
至漷州梦陈敬初有作
作者：王祎
朝代：明
体裁：七言律诗

我行已到漷州城，想子河南尚驻程。千里相期终误约，一宵入梦始关情。容颜喜见月梁照，才思多疑春草生。何日登临共携手，秋风还满白云京。
舟中口号
作者：王祎
朝代：明
体裁：古风

挽舟上逆水，欲进不得前。丈夫得意日，何异下滩船。
荆树曲
作者：王祎
朝代：明
体裁：古风

紫荆树，当轩青，众枝只共一本生。去年风吹北枝损，憔悴南枝颜色陨。北枝今岁喜如前，南枝颜色皆鲜鲜。树木无知宁有意，同本故应休戚系。君不见桃生路井上，李树生桃旁。虫来齧桃根，李树代桃僵。桃李异树尚如是，况此一本相连理。人皆兄弟无则已，若有还须荆树比。
荆门曲
作者：王祎
朝代：明
体裁：古风

任城北行三百里，官树如云夹河水。树深水浅船行迟，五日才到荆门西。荆门津吏不开闸，前船后船似鳞压。名驱利逼贪涂程，落月在地登车行。
西湖
作者：王祎
朝代：明
体裁：七言律诗

波光一碧净无瑕，杨柳芙蓉紫翠加。岸岸楼台围绮丽，船船歌管载繁华。苏堤北去岳王冢，葛岭西来贾相家。富贵功名总如梦，孤松岁岁自梅花。
诸暨道中访方隐君不遇
作者：王祎
朝代：明
体裁：七言绝句

竹屋新成绕涧阿，年来避地隐烟萝。门前不是长安路，却笑行人也谩过。
读书有感
作者：王祎
朝代：明
体裁：七言律诗

束发耽书便下帷，编芸简蠹费翻披。文从东汉言辞陋，诗到西昆体气衰。千载未知谁独立，昔人何事苦争驰。愿言独抱遗经䆒，刊落纷华与道期。
贡宪使持节闽中过兰溪有诗留别次韵
作者：王祎
朝代：明
体裁：古风

风矩仪禁署，词华照儒林。暂持闽部节，宁忘魏阙心。薰风兰江上，弭楫舒烦衿。念此违离遽，徒令驰恋深。颇闻议环召，当宁有俞音。行膺紫泥诏，旋献丹扆箴。不才托末契，终当侍华簪。
赠别何德原南归
作者：王祎
朝代：明
体裁：五言律诗

东风才解冻，又复送君归。客久交游广，才多志愿违。惜无毛义徼，故有老莱衣。莫遂终南隐，令人候少微。
赠别周季长舍人赴淮西帅幕
作者：王祎
朝代：明
体裁：七言律诗

昔时紫绶侍云霄，今日春风换绿袍。阃幕共誇从事重，朝班犹忆舍人高。衣冠望族如麟趾，伯仲文名比凤毛。回首京华宁久别，看君平步列东曹。
赠别宋先生东归
作者：王祎
朝代：明
体裁：古风

忆从夫子游，岁月今两纪。义维师友兼，道实贤哲儗。及兹客江东，三载接栖止。辩理钟扣筳，论文车合轨。晨昏奉周旋，骨肉同彼此。琴音子期知，剑气张华指。斯文已云坠，高谊庶兹倚。君今荷君恩，予告旋田里。虽云抱微疢，宁无动深喜。高堂有严君，候门多稚子。初筵谐笑谈，中馈具甘旨。以兹自怡愉，亦足忘药饵。返岫烛飞云，归海观流水。物理谅皆然，人情讵能已。绸缪念往昔，契阔慨今始。怆焉惕中肠，临书泪盈纸。
赠别干生
作者：王祎
朝代：明
体裁：古风

北风吹寒木叶稀，之子访我林间扉。山空岁晏将何之，且复夷犹湖水湄。若翁起身自书诗，一官甫就鬓已丝。与我托交自京师，羡子正及青春时。朱颜绿鬓玉雪姿，名驹汗血不可羁。一日千里谁能追，相逢一杯聊共持。酒边唤取双蛾眉，清歌慢舞华灯移。人生行乐复奚为，酒酣我有慷慨辞。子勿听之惨不怡，只今艰难值时危。戎马满地干戈挥，褰旗射马功或奇。朝廷便有爵赏施，况复竹帛声名垂。子弓甚良又善驰，胡不早奋乘时机。丈夫要作远大期，愿子努力无迟疑。往哉壮志不可违，黄金为印锦为衣，看子他年得意归。
赠别张舜俞
作者：王祎
朝代：明
体裁：古风

东南夥租赋，富庶称三吴。吴田苦卑下，浩渺平江湖。菑害动连岁，官府仍徵需。纡馀脂膏地，坐见民力枯。维时都水司，职任在开疏。朝家重民命，务使疲瘠苏。选官皆名卿，兴利多良图。张君实令器，家世习文儒。三载为列掾，岂惟承簿书。定膺赞画间，利泽能施敷。春风二三月，行李赴皇都。谓将谒天官，序绩待新除。驱车指河朔，还涉徐济墟。洪河久为患，黔黎几成鱼。比闻用群议，极力事防虞。兵民十数万，官吏千百俱。累月始就绪，国费宁无虚。虽云幸平复，焉知久何如。水利子所习，识见元非迂。馀策须上献，庶以禆庙谟。鄙人处畎亩，夙昔怀区区。世故属可叹，赠言匪勤渠。
赠别彭仲愈分得水字
作者：王祎
朝代：明
体裁：古风

平生喜求友，结托尽名士。英游非不多，落落鲜知己。夫君文章伯，问学富经史。大器须晚成，至宝不轻市。相逢吴会间，论议发蒙鄙。未会神先交，遽别情曷已。萧条岁云徂，飞雪遍千里。江寒蛰鱼龙，路远积烟水。离异未足嗟，合并宁可拟。独怀同门朋，为我谢屠子。
赠别昝德明归省
作者：王祎
朝代：明
体裁：古风

嗟我逼贫贱，束书来京师。长怀出门日，含悽拜亲闱。恐伤慈爱情，忍泪不敢挥。飘零靡所慰，时拂身上衣。今晨与君别，令我惨不怡。念君富文采，烱若珊瑚枝。成君未卒业，如何遽言归。谓言非有他，重此定省违。虽无毛义檄，故有阳城规。燕郊凉风动，淮甸白云飞。还家造膝下，再拜献酒卮。綵衣舞且饮，此乐孰与夷。人生适意少，处世多暌离。东门送子行，薄言歌我辞。
赠别晋秀才
作者：王祎
朝代：明
体裁：七言律诗

逆旅论交未一年，匆匆为别觉凄然。官河去棹多春水，故里归耕有石田。名姓不从当世显，文章可得后人传。多才还射君门策，迟子重来住日边。
赠别李千户
作者：王祎
朝代：明
体裁：古风

丈夫生世间，虽死期不朽。宁令七尺躯，泯没百年后。圣主居九重，太平日云久。勾陈肃羽卫，列象应星斗。柰何折冲具，往往犹掣肘。豢养空复勤，骊黄纷牝牡。徭蛮昔梗化，淮盗近兴丑。奇策殊不闻，深恩讵堪负。桓桓李将军，仗节海隅守。铁甲萦绿縢，金符绾朱纽。平生韬略书，披绎长在手。智勇未及宣，青萍夜常吼。先生制夷夏，武备殊不苟。先事防不虞，威声詟飞走。马援革裹尸，王罴箭如首。一怀报国志，爵禄随亦厚。双瓶送君别，行旆依官柳。赠言岂徒为，醉击秦声缶。
赠别杨巡检之官嵊县
作者：王祎
朝代：明
体裁：七言律诗

西陵渡口发征鞍，去旆萧萧二月寒。云淡蘼芜连驿路，雪晴鸂䳵落沙滩。客怀尽向尊前遣，山色宜多马上看。莫向剡溪怀旧事，从来高士寄微官。
赠别毛先辈
作者：王祎
朝代：明
体裁：七言绝句

赤日黄尘遍九垓，故山无日不兴怀。西溪精舍君归看，书带春深绿绕斋。
赠别毛景渊
作者：王祎
朝代：明
体裁：古风

毛君落落人中英，能以六物推人生。失明虽叹卜子夏，有术未让严君平。眼前纷华付冥漠，胸中造化通微精。时复开口论世事，言议激烈非纵横。钱塘六月暑如炙，一见使我嚣烦清。谓我生辰吉无咎，亦或有日成功名。而予壮志日已倦，颇觉与世如忘情。咏歌太平本我事，萧条此意将谁明。重山密林长在梦，几欲归去终销声。逆旅别子乏投赠，白璧非重言非轻。但期珍重勉自爱，与子会结沧洲盟。
赠别汪先辈归永嘉
作者：王祎
朝代：明
体裁：五言律诗

怜君负才艺，命与壮心违。回首已华发，半生犹布衣。山空芳草歇，海阔蛰龙稀。岁晚东阳道，含凄赋式微。
赠别王季野判官入闽兼柬其弟季耕照磨
作者：王祎
朝代：明
体裁：古风

维王望闽中，载德今奕世。堂堂忠悯公，致身当宋季。道学承紫阳，名位埒真魏。忠悯实犹子，全闽属制置。天兵既南征，奉籍来附隶。世皇重嘉叹，仍托七闽寄。嗟哉日本役，遗忠更昭晰。是生清献公，荦荦公辅器。髫年擢县宰，弱岁膺阃贰。扬历参大藩，率用儒饬吏。廉名贵华皓，重望压同异。英英群公子，金昆联玉季。维君美无度，梧竹含标致。词华丹凤毛，宦业皂雕翅。譬如昆山玉，不琢自纯粹。又如古干将，芒采不可閟。自馀诸伯仲，家业俱善继。侨居吴中久，门阀擅崇贵。良田与美宅，先帝之所赐。忽时遭艰危，干戈遍天地。吴城甲江左，曾是一朝弃。嗟君脱虎口，老幼得携累。钱唐及金华，亦是少安憩。世涂仍多虞，更作入闽计。喜兹新命攽，拔擢南剑倅。南剑介闽关，忠悯所尝治。讵期未百年，乃睹拜厅事。颇闻故里间，丘垄多芜废。昼锦人所誇，行矣毋濡滞。念昔陪英游，十载托深契。时方乐承平，南吴北燕蓟。春嬉并游鞭，夜宴接歌袂。时时发吟咏，倡和忘梦寐。兹乐岂复得，临风起歔欷。黄尘障赤日，驿道千里逝。愿言宝尔躯，远大自今始。慷慨丈夫怀，悽恻儿女泪。赠篇觉词繁，庶用为君慰。
赠别王季野判官入闽兼柬其弟季耕照磨
作者：王祎
朝代：明

维王望闽中，载德今奕世。堂堂忠悯公，致身当宋季。道学承紫阳，名位埒真魏。忠悯实犹子，全闽属制置。天兵既南征，奉籍来附？。世皇重嘉叹，仍托七闽寄。嗟哉日本役，遗忠更昭晰。是生清献公，荦荦公辅器。髫年擢县宰，弱岁膺阃贰。扬历参大藩，率用儒饬吏。廉名贵华皓，重望压同异。英英群公子，金昆联玉季。维君美无度，梧竹含标致。词华丹凤毛，宦业皂雕翅。譬如昆山玉，不琢自纯粹。又如古干将，芒采不可閟。自馀诸伯仲，家业俱善继。侨居吴中久，门阀擅崇贵。良田与美宅，先帝之所赐。忽时遭艰危，干戈遍天地。吴城甲江左，曾是一朝弃。嗟君脱虎口，老幼得携累。钱唐及金华，亦是少安憩。世涂仍多虞，更作入闽计。喜兹新命攽，拔擢南剑倅。南剑介闽关，忠悯所尝治。讵期未百年，乃睹拜厅事。颇闻故里间，丘垄多芜废。昼锦人所誇，行矣毋濡滞。念昔陪英游，十载托深契。时方乐承平，南吴北燕蓟。春嬉并游鞭，夜宴接歌袂。时时发吟咏，倡和忘梦寐。兹乐岂复得，临风起歔欷。黄尘障赤日，驿道千里逝。愿言宝尔躯，远大自今始。慷慨丈夫怀，悽恻儿女泪。赠篇觉词繁，庶用为君慰。
赠别葛孟桓
作者：王祎
朝代：明
体裁：五言排律

情逐白云飞，匆匆赋式微。故山皆可隐，今子独能归。晓日芙蓉佩，凉风薜荔衣。丹房窥火候，琴屋理金徽。度岭疑山长，经秋喜秫肥。鹤书如赴陇，莫遣壮心违。
赠别陈希文北上
作者：王祎
朝代：明

自予别京华，荏苒经五载。萧条山林踪，时论宁复采。命蹇嗟事违，艺微转身怠。空怀恋阙心，钧天梦犹每。兹晨送君行，感慨觉殊倍。羡君英迈姿，早岁志湖海。俊辞何铿铿，伟气真磊磊。平生经济策，欲以献君宰。属时搆艰难，四郊尚多垒。赵国仰鲁连，燕昭师郭隗。是事古则然，于今岂无待。君行勿踌躇，玄发容易改。壮士须特达，鄙人愧庸猥。昔年旧交游，零落知谁在。音书久间阔，迂慢岂予罪。云泥既辽绝，道路仍？峞。临岐离别泪，那忍为君洒。
赠别陈希文北上
作者：王祎
朝代：明
体裁：古风

自予别京华，荏苒经五载。萧条山林踪，时论宁复采。命蹇嗟事违，艺微转身怠。空怀恋阙心，钧天梦犹每。兹晨送君行，感慨觉殊倍。羡君英迈姿，早岁志湖海。俊辞何铿铿，伟气真磊磊。平生经济策，欲以献君宰。属时搆艰难，四郊尚多垒。赵国仰鲁连，燕昭师郭隗。是事古则然，于今岂无待。君行勿踌躇，玄发容易改。壮士须特达，鄙人愧庸猥。昔年旧交游，零落知谁在。音书久间阔，迂慢岂予罪。云泥既辽绝，道路仍�峞。临岐离别泪，那忍为君洒。
赠别马谦叔宪史
作者：王祎
朝代：明
体裁：七言律诗

自是南方气候迟，罗衫十月尚相宜。何人绣水衔杯日，不似金陵揽辔时。天地风尘三尺剑，江湖岁月一篇诗。只今已是功名晚，况待星星两鬓丝。
赠别高彦清宪郎
作者：王祎
朝代：明
体裁：五言律诗

相见即相别，其如念子何。汧云随晚骑，陇树照春罗。仕志青霄远，高吟白雪多。重逢定何地，阙下听鸣珂。
赠别高进道赴广西宪府
作者：王祎
朝代：明
体裁：古风

举酒且勿饮，请君听我歌。我歌亦激烈，君行莫蹉跎。圣主御宸极，治道臻泰和。文章布海隅，玉帛来岩阿。人生遘新会，鲜不自濯磨。痛哭上贾策，笑谈决韩科。经济一以展，功名良亦多。维君瑚琏器，贵重含光华。持以荐清庙，孰云或偏颇。萧条岁年晏，坐使玄发皤。终然棠溪精，百鍊非有他。宪府新辟掾，简书起媕娿。及兹复自傲，恐尔时已过。由来九翮鸟，犹值一目罗。勿谓行路难，且对双眉蛾。桂林敛烟瘴，炎海恬风波。道涂虽云远，行迈须逶迤。为君陈此词，比赠珊瑚柯。
赠别黄仲恭同知之官馀姚
作者：王祎
朝代：明
体裁：古风

锦衣映朝日，道路促征鞍。舜江水如鉴，待君照容颜。还从得意处，应念作官难。
赠徐生
作者：王祎
朝代：明
体裁：古风

丈夫贵问学，有学身乃尊。圣贤炳谟训，方册幸具存。求之非有他，所在用力勤。譬如山下水，其出初有源。盈科方浩浩，遂作波涛翻。又如玉在璞，莫辨珉与璠。雕琢既成器，孚尹烂焞焞。人身本一物，不学复奚论。学成自见用，不必事趍奔。上焉为国华，下以大其门。我观膏粱子，志气亦轩轩。寻芳紫陌晓，买笑青楼昏。年少诚足乐，面墙将何言。徐生英俊姿，家世袭衣冠。结发事书史，终年不窥园。萤囊暑夕照，蠹简霜晨翻。及兹种植立，岂不培本根。一朝功名至，看尔高飞鶱。我言厚劝子，愿子心毋谖。
赠术者林易东
作者：王祎
朝代：明
体裁：七言律诗

倾盖凉风落日边，多情谈命复谈玄。山林谁是青云器，湖海还寻白社缘。杨子才高终老守，贾生年少更超迁。穷通自古真由分，此语从人莫浪传。
赠林先生
作者：王祎
朝代：明
体裁：七言排律

谁似君家阀阅高，宅前乔木势凌霄。一门科目连三代，十世儒名冠两朝。仍羡先生膺硕望，坐令后进仰馀标。少微垂象光辉映，皇极推玄礼数超。江左岂容安石卧，淮南曾赴小山招。明时冠带俱为用，此日弓旌重见邀。家学发挥疑刃剖，庙谟参赞譬羹调。春风谈笑青油幕，晓日追随碧羽翘。鹦鹉洲边新汗漫，凤皇台上久逍遥。却回故国颁周祀，犹梦钧天舞圣韶。云路功勋方烜赫，山林踪迹未萧条。瓣香丽水祈灵贶，疋马苍山触暑熇。近喜三苗绳系颈，共誇六国印悬腰。归来昼锦诸亲在，老去秋霜两鬓饶。怀土未妨淹使节，观风也复采民谣。青田为语刘夫子，莫使亡羊付寂寥。
赠穆生之任崇德
作者：王祎
朝代：明
体裁：七言绝句

江花江水思冥冥，百里征帆带晓星。欲托东风将别意，驿亭无许柳条青。
赠章子端宪史迁江东并呈周宪使
作者：王祎
朝代：明
体裁：五言排律

章子吴兴彦，多才遂壮图。蓝田元产璞，沧海不遗珠。事业云霄展，年华翰墨纡。苑花春跃马，台柏夜闻乌。辨物能悬鉴，为圜肯破觚。从容陪宪节，慨慷握兵符。近日闻江左，连城作盗区。逆徒千国纪，妙略合时须。况是周夫子，真如汉大夫。绣衣仍直指，铁甲每先驱。伫见收奇烈，谁犹玩细娱。敬亭山色好，胜赏未容孤。
赠虞幼悦并简涂仲宣还江西
作者：王祎
朝代：明
体裁：七言律诗

京华一别六经春，浙上重逢若易分。多喜圣君深念国，尽烦儒士远从军。青油幕冷三更月，昼锦衣裁五色云。壮岁功名须树立，愧无长策助斯文。
赠陈宪史之福建
作者：王祎
朝代：明
体裁：古风

夫君英妙姿，家世联仕籍。弱龄济乌台，所掌在文墨。致身已青云，腾誉如白璧。序劳合优迁，随牒更远役。七闽处南陲，宪府堂堂辟。君往试所长，俯就列曹职。相逢钱唐滨，秋风动行色。嗟兹遘时艰，天地满兵革。呜呼凋瘵氓，何乃际斯厄。生者困科差，死者堕锋镝。贵人岂不仁，胡不怀惨恻。我观得意者，及是翻取适。旌旗出广路，百步人辟易。假威济诛求，生事徼玉帛。高堂日置酒，秉烛燕宾客。芳除红锦藉，珍膳青纱羃。娇歌绝艳舞，女妇拥前席。垂酣不上马，欢乐未知极。宁思公餗倾，便受素餐责。维时风纪司，厥职务纠击。矧今慎抡选，充位皆名德。愿君勉赞襄，要使去淫慝。及物摅至情，匡时展良策。顾予狂者流，抚事常感激。平生贾生志，临别长太息。
赠韩执中赴京师
作者：王祎
朝代：明
体裁：七言律诗

迢递吴帆入御河，都城又见郁嵯峨。去天尺五九重近，行路三千一月多。治世未烦陈上策，高才自可擢巍科。春风晓日桥门外，同舍相迎振佩珂。
赵将军歌
作者：王祎
朝代：明
体裁：古风

赵将军，须髯如画六尺身。年未四十勇且仁，不独好武兼好文。弓弯乌号满挟月，旗骞大赤高凌云。拳毛紫马白玉勒，双脊宝剑青萍纹。自从弱冠领戎伍，及此百战成功勋。有时闲散即缓带，席上济济延嘉宾。月夜投壶翠竹下，风晨垂钓红莲滨。谈诗论曲曾不厌，歌声更对蛾眉颦。皋兰山下大河上，严城屹立开重闉。近控西夏远西域，种杂蕃汉多居民。圣皇在御重边面，夷夏一视施威恩。将军承诏来坐镇，上体睿意绥远人。戎羌酋首咸慕义，奉贽纳款归如奔。设施布置未期月，轰轰绩誉遐荒闻。岂不见昔时汉家赵充国，金城既守田先屯。其策十二务持重，夷裔帖服称如神。古今边将推第一，竹帛所载光焞焞。将军将军重自爱，太史有笔吾将伸。
越上别陈子隽
作者：王祎
朝代：明
体裁：五言律诗

十载论交久，相亲若弟兄。同为天上客，复此越中行。暑雨田苗秀，斜阳驿树明。分携亦常事，此别各关情。
过济州城南
作者：王祎
朝代：明
体裁：七言律诗

苍茫烟火杂风沙，商馆民庐一万家。桥上朱阑人系马，门前绿树日藏鸦。州名近为灾年改，土俗犹将侠气加。阙里崇崇空在望，客程相促又登车。
过淞泖中
作者：王祎
朝代：明
体裁：五言律诗

入夜初过泖，苍茫兴杳然。大星悬树杪，新月出帆前。野酒聊供醉，渔歌屡恼眠。归欤绣川上，欲办钓鱼船。
述怀柬王季野判官
作者：王祎
朝代：明
体裁：七言律诗

自负平生意气高，飞扬无力可徒劳。未能董子陈三策，已叹潘郎鬓二毛。癸巳流年冬至节，庚寅初度楚臣骚。一卮且复同君寿，坐对梅花映锦袍。
送人之官永嘉
作者：王祎
朝代：明
体裁：五言律诗

送客阖闾城，初秋宿雨晴。潮平船早发，山险马迟行。吴越乡关近，瓯闽贡赋轻。兹游劳抚字，听尔蔼仁声。
送僧至杭
作者：王祎
朝代：明
体裁：七言律诗

上人乘兴到杭州，飞锡逍遥物外游。结社有人邀惠远，题诗是处谒汤休。山深月白猿声夜，湖阔风高木叶秋。若访炬公天竺里，草堂应作数宵留。
送宣十判官之平阳
作者：王祎
朝代：明
体裁：古风

疾风卷原野，寒气袭重裳。送君兹晨别，之官适平阳。羡君卓荦才，本是青云器。英华映词林，相府早从事。得官发已白，无乃与愿违。庶推夙昔志，出身匡时危。不观今公卿，徒然享丰禄。视民如仇雠，旋亦覆公餗。维温实名郡，平阳温属州。其州经甲兵，井邑成荒丘。匪君才有馀，曷往济危急。谅哉忠厚心，及是须泽物。君行到州境，正及霜柑时。岂惟有嘉政，定复多新诗。惜君念君行，临别情缱绻。愿言益自勖，修已在无倦。
送管教谕之官遂昌
作者：王祎
朝代：明
体裁：五言律诗

闻说遂昌县，青山绕郭多。民居时间树，学舍只依坡。春雨香芹藻，秋风冷薜萝。遥知讲经暇，高兴托弦歌。
送绶东归十一首
作者：王祎
朝代：明

青岩山下万松青，雨露沾濡岁月经。莫遣樵夫来剪伐，严君体魄暂须宁。手种堂前宫样梅，燕脂染色瓣重台。梅边好献慈亲酒，暖日花容映醉腮。旧宅年深县治西，萧条门外带荒蹊。喜闻令尹存忠厚，留我梧桐待凤栖。文献流风百世师，华川东畔有新祠。殷勤为谢同门友，蘋藻时将荐一卮。一曲清江一畈田，闲居耕钓足长年。庞公城市何尝入，千古令人说隐贤。青村地僻稼轩幽，来往过从总白头。酒盏诗篇虽不废，已应非复少年游。螭陛趋朝星在户，銮坡出直日沉城。乡书欲写浑无暇，千里怀思独此情。客边别我觉惊心，遗汝囊无一寸金。归路迢迢吾颇熟，梦魂随汝到家林。吾家十世绍簪缨，愧我才疏似不胜。虽是文章无可用，诗书遗绪要相承。多年为客倦驰奔，赖尔艰辛植户门。临别欲言无可说，但将甘旨给晨昏。归路钱唐莫久留，西陵渡口趁官舟。到家已是将残臈，好会亲邻酒旋篘。
送绶东归十一首·其一
作者：王祎
朝代：明
体裁：七言绝句

青岩山下万松青，雨露沾濡岁月经。莫遣樵夫来剪伐，严君体魄暂须宁。
送绶东归十一首·其七
作者：王祎
朝代：明
体裁：七言绝句

螭陛趋朝星在户，銮坡出直日沉城。乡书欲写浑无暇，千里怀思独此情。
送绶东归十一首·其三
作者：王祎
朝代：明
体裁：七言绝句

旧宅年深县治西，萧条门外带荒蹊。喜闻令尹存忠厚，留我梧桐待凤栖。
送绶东归十一首·其九
作者：王祎
朝代：明
体裁：七言绝句

吾家十世绍簪缨，愧我才疏似不胜。虽是文章无可用，诗书遗绪要相承。
送绶东归十一首·其二
作者：王祎
朝代：明
体裁：七言绝句

手种堂前宫样梅，燕脂染色瓣重台。梅边好献慈亲酒，暖日花容映醉腮。
送绶东归十一首·其五
作者：王祎
朝代：明
体裁：七言绝句

一曲清江一畈田，闲居耕钓足长年。庞公城市何尝入，千古令人说隐贤。
送绶东归十一首·其八
作者：王祎
朝代：明
体裁：七言绝句

客边别我觉惊心，遗汝囊无一寸金。归路迢迢吾颇熟，梦魂随汝到家林。
送绶东归十一首·其六
作者：王祎
朝代：明
体裁：七言绝句

青村地僻稼轩幽，来往过从总白头。酒盏诗篇虽不废，已应非复少年游。
送绶东归十一首·其十
作者：王祎
朝代：明
体裁：七言绝句

多年为客倦驰奔，赖尔艰辛植户门。临别欲言无可说，但将甘旨给晨昏。
送绶东归十一首·其十一
作者：王祎
朝代：明
体裁：七言绝句

归路钱唐莫久留，西陵渡口趁官舟。到家已是将残臈，好会亲邻酒旋篘。
送绶东归十一首·其四
作者：王祎
朝代：明
体裁：七言绝句

文献流风百世师，华川东畔有新祠。殷勤为谢同门友，蘋藻时将荐一卮。
送许时用归越
作者：王祎
朝代：明
体裁：五言律诗

旧擢庚寅第，新题甲子篇。老来诸事废，归去此身全。烟树藏溪馆，霜禾被石田。鉴湖求一曲，吾计尚茫然。
送贡有煇上舍还宣城并寄其兄有行有初
作者：王祎
朝代：明
体裁：七言律诗

南湖水落雁初来，公子仙舟此日回。梓里又誇新阀阅，云林犹映旧楼台。青春床上传家笏，白发堂前献寿杯。多是弟兄相倡和，暮云诗句为予裁。
通州有作
作者：王祎
朝代：明
体裁：七言律诗

此生踪迹付飘蓬，几度凭高眼欲空。芳草合时初北上，白云飞处正南中。清朝物论闻多采，蚤岁辞华恨未工。矫首神京天咫尺，明朝喜拜玉堂翁。
郑本初还吴门有诗留别
作者：王祎
朝代：明
体裁：五言律诗

暌离嗟已极，飘泊定何如。不废阴铿句，空怀乐毅书。故乡飞剑外，征路禁钟馀。寄语吴中友，毋嗔问讯疏。
郡斋偶赋
作者：王祎
朝代：明
体裁：五言律诗

宦况真萧索，虚斋足昼眠。思亲怀爱日，阅史记疑年。白发生愁里，黄花立醉边。风流陶靖节，输尔早归田。
采芙蓉次韵答友人
作者：王祎
朝代：明
体裁：古风

秋江芙蓉花，岂不颜色好。日夕霜露侵，其柰容易老。花老不自知，犹谓色无改。爱花惟爱色，莫恨人不采。涉江采芙蓉，莫采芙蓉蕊。蕊开犹耐久，留以映秋水。妾家江水南，君住江水北。采花以寄君，聊慰相思忆。
重到兰州
作者：王祎
朝代：明
体裁：五言律诗

重到兰州境，吟魂觉暗消。驿城迟倦马，春气动重貂。塞雪昏藏虏，河冰冻解桥。将军谁得似，一一汉嫖姚。
金德元西园宴集得第字
作者：王祎
朝代：明
体裁：古风

旭日散微暄，乔林动清吹。虽忻气候佳，颇觉众芳悴。朋簪得稍盍，客屐随所憩。华年嗟易徂，嘉会况难值。开尊引清觞，有酒须尽醉。情真略仪饬，理会忘物议。维予二三子，夙宿谐深契。岂无西掖才，未擢南宫第。淹时姑陆沉，谁云果忘世。独怜飘泊踪，萍蓬渺根蒂。未知今日欢，明年复何地。
钱唐赠别姚卿
作者：王祎
朝代：明
体裁：古风

仲春若淫雨，弥月不停滴。时时雷电交，俄复飞霰积。渫云甫开霁，阳精仍剥蚀。二气岂错行，人心转惶惑。维时钱唐上，属子有行役。谓言将何之，去作金华客。已脱郡曹羁，姑从宪府辟。金华实吾乡，比岁罗困厄。前年理城隍，军需更徵索。斯民竭脂髓，诛求殊未极。凶荒乃相继，斗粟无所籴。纷纷田间农，往往沟中瘠。只今邻境间，从横犹盗贼。相望警烽燧，道路动榛棘。谁欤司民命，岂不怀怵惕。不然遭数乖，振救果无策。风宪耳目司，号令易阖辟。况君有长材，足以资赞画。行闻疲瘵氓，旋被抚摩力。往哉勿踌躇，及物事须亟。冥冥江花红，杳杳关树黑。歌我危苦辞，壮子行迈色。功名贵自致，奋发须有激。独怜飘泊踪，仰羡冥飞翼。
钱唐赠别陈秉彝归天台约九月来吾邑故末及之
作者：王祎
朝代：明
体裁：七言律诗

寥落春城物色荒，况堪寒雨薄衣裳。时危离别心浑醉，路远怀思梦倍长。贾谊论高仍见屈，祢衡才俊莫教狂。秋风肯负华川约，为子开尊举十觞。
钱唐赠黄子中还江西
作者：王祎
朝代：明
体裁：五言律诗

逆旅暂携手，东风拂面尘。乾坤戎马日，江海别离人。归路鄱阳外，羁愁浙水滨。归哉倍珍重，行勿负蒲轮。
镇江望京岘山有作
作者：王祎
朝代：明
体裁：古风

舣舟大江口，矫首岘京山。山色近目睫，泄云护层峦。吾乡忠简公，丘陇在其间。呜呼靖康乱，九鼎纷播迁。建炎既南狩，国事已艰难。公方任社稷，百战心力殚。神州将全璧，抗疏请回鸾。大谊表日月，衷言披胆肝。谁欤独何心，忍使弃中原。星殒孔明死，王业遂偏安。惟留忠诚节，宇宙垂不刊。遗坟托兹土，孰敢樵牧干。客途有程期，无由拜荆菅。遗武幸可蹈，英风杳难攀。天昏白日落，凄然洒清潸。
长安杂诗十首
作者：王祎
朝代：明

自昔天子宅，雄丽称长安。右瞻控陇蜀，左顾俯河关。清渭北据水，太白南联山。其间八百里，陆海莽平川。神皋奠天府，风气固以完。周家本仁厚，国统最绵绵。汉唐能树德，亦复祚胤延。秦隋秉虐政，二世即倾颠。在德不在险，古语谅弗谖。嗟兹异代后，遗迹已茫然。宫殿皆劫灰，城市尽荒阡。迤逦陇首坂，萦纡乐游园。老树带落日，平芜被寒烟。凭高一览古，千载在目前。盛衰有天运，兴废复何言。我行咸阳野，但见多坟茔。大者王与侯，小者犹公卿。隧前无碑碣，莫得知姓名。想当在世日，贵富臻显荣。赏罚自其口，语出神鬼惊。焉知百岁后，泯然无所称。累累一抔土，仅与蚁垤并。圣否共堙没，后人为伤情。秦王并六国，汉武开西方。兵威如雷电，灭戮皆暴强。功成无所欲，但欲年寿长。楼船往东海，仙剂求扶桑。金盘出云表，沆瀣承天浆。盼睐蓬莱药，舕䑙瑶池觞。终然乖所觊，日夕徒遑遑。欲火既已炽，反使情内伤。神仙不可得，寿龄亦寻常。我闻古神圣，与天同运行。服食享太和，呼吸调阴阳。跻世为寿域，斯民咸乐康。优游道为体，凋落后三光。曾是弗能效，安得命无疆。坡陁骊山下，零落茂陵旁。至今行路者，伫立为徬徨。崔嵬终南山，形埶甚磅礴。西来挟崆峒，东亘联华岳。长云覆重峦，紫翠入寥廓。杞梓产深林，龙蛇蛰幽壑。淑灵之所钟，宜有异人作。如何千载间，踪迹转萧索。姬旦不复生，三代已云邈。复来王佐才，劳我思景略。渭水何湜湜，泾水杂泥淤。其源各异出，其末乃同趋。清浊既以混，终然成合污。人生实异此，禀性同厥初。所习日益远，竟尔分贤愚。安得泾渭水，清浊永相殊。昔在元世祖，分地王关中。潜藩富才彦，一一皆夔龙。谁欤任儒学，先正推许公。沾濡布教雨，鼓舞振文风。后来踵其轨，厥称萧与同。发挥圣贤道，张生皇王功。出处虽异致，德义非殊宗。至今关辅间，教思蔼无穷。前哲日云远，怅望吾焉从。群经载圣道，昭揭如日星。秦火一何烈，烧燔灭其形。汉儒事掇拾，区区补残零。虽然有遗阙，其功亦已宏。唐世尚文学，君臣益留情。琬琰刻文字，后先十三经。谓兹金石坚，不与竹帛并。自从东都后，此刻最为精。罗列黉舍内，奎壁映晶瑩。我言金与石，有时亦销崩。有形必有弊，斯理讵难徵。安知圣人道，所托非所凭。天地其终始，猗欤罔能名。长安王霸都，中更九朝业。城夷池亦堙，复孰窥浩劫。旧物奚所存，独有慈恩塔。高标穹昊摩，壮阯坤倪压。缅怀唐盛时，士子重科甲。石间所题名，先后纷杂遝。岁月曾几何，声光俱濌濌。吾将登绝顶，俯仰凌六合。天风从东来，凉意客怀惬。步出城东门，穹然见丹墙。不知何王宫，金碧犹炜煌。云是元帝子，分茅镇此疆。传世仅三叶，嗣胤今灭亡。深宫閟珍果，回沟乱垂杨。抚物足流盼，感时忽凝伤。自古有兴废，天道非茫茫。人生百年中，穷通无定迹。譬如风前花，荣谢亦顷刻。当时牧羊竖，尊贵今谁敌。憔悴种瓜翁，乃是封侯客。丈夫苟得时，粪土成拱璧。一朝恩宠衰，黄金失颜色。古昔谅皆然，今我何叹息。
长安杂诗十首·其一
作者：王祎
朝代：明
体裁：古风

自昔天子宅，雄丽称长安。右瞻控陇蜀，左顾俯河关。清渭北据水，太白南联山。其间八百里，陆海莽平川。神皋奠天府，风气固以完。周家本仁厚，国统最绵绵。汉唐能树德，亦复祚胤延。秦隋秉虐政，二世即倾颠。在德不在险，古语谅弗谖。嗟兹异代后，遗迹已茫然。宫殿皆劫灰，城市尽荒阡。迤逦陇首坂，萦纡乐游园。老树带落日，平芜被寒烟。凭高一览古，千载在目前。盛衰有天运，兴废复何言。
长安杂诗十首·其七
作者：王祎
朝代：明

群经载圣道，昭揭如日星。秦火一何烈，烧燔灭其形。汉儒事掇拾，区区补残零。虽然有遗阙，其功亦已宏。唐世尚文学，君臣益留情。琬琰刻文字，后先十三经。谓兹金石坚，不与竹帛并。自从东都后，此刻最为精。罗列黉舍内，奎壁映晶瑩。我言金与石，有时亦销崩。有形必有弊，斯理讵难徵。安知圣人道，所托非所凭。天地其终始，猗欤罔能名。
长安杂诗十首·其七
作者：王祎
朝代：明
体裁：古风

群经载圣道，昭揭如日星。秦火一何烈，烧燔灭其形。汉儒事掇拾，区区补残零。虽然有遗阙，其功亦已宏。唐世尚文学，君臣益留情。琬琰刻文字，后先十三经。谓兹金石坚，不与竹帛并。自从东都后，此刻最为精。罗列黉舍内，奎壁映晶莹。我言金与石，有时亦销崩。有形必有弊，斯理讵难徵。安知圣人道，所托非所凭。天地其终始，猗欤罔能名。
长安杂诗十首·其三
作者：王祎
朝代：明
体裁：古风

秦王并六国，汉武开西方。兵威如雷电，灭戮皆暴强。功成无所欲，但欲年寿长。楼船往东海，仙剂求扶桑。金盘出云表，沆瀣承天浆。盼睐蓬莱药，舕䑙瑶池觞。终然乖所觊，日夕徒遑遑。欲火既已炽，反使情内伤。神仙不可得，寿龄亦寻常。我闻古神圣，与天同运行。服食享太和，呼吸调阴阳。跻世为寿域，斯民咸乐康。优游道为体，凋落后三光。曾是弗能效，安得命无疆。坡陁骊山下，零落茂陵旁。至今行路者，伫立为徬徨。
长安杂诗十首·其九
作者：王祎
朝代：明
体裁：古风

步出城东门，穹然见丹墙。不知何王宫，金碧犹炜煌。云是元帝子，分茅镇此疆。传世仅三叶，嗣胤今灭亡。深宫閟珍果，回沟乱垂杨。抚物足流盼，感时忽凝伤。自古有兴废，天道非茫茫。
长安杂诗十首·其二
作者：王祎
朝代：明
体裁：古风

我行咸阳野，但见多坟茔。大者王与侯，小者犹公卿。隧前无碑碣，莫得知姓名。想当在世日，贵富臻显荣。赏罚自其口，语出神鬼惊。焉知百岁后，泯然无所称。累累一抔土，仅与蚁垤并。圣否共堙没，后人为伤情。
长安杂诗十首·其五
作者：王祎
朝代：明
体裁：古风

渭水何湜湜，泾水杂泥淤。其源各异出，其末乃同趋。清浊既以混，终然成合污。人生实异此，禀性同厥初。所习日益远，竟尔分贤愚。安得泾渭水，清浊永相殊。
长安杂诗十首·其八
作者：王祎
朝代：明
体裁：古风

长安王霸都，中更九朝业。城夷池亦堙，复孰窥浩劫。旧物奚所存，独有慈恩塔。高标穹昊摩，壮阯坤倪压。缅怀唐盛时，士子重科甲。石间所题名，先后纷杂遝。岁月曾几何，声光俱濌濌。吾将登绝顶，俯仰凌六合。天风从东来，凉意客怀惬。
长安杂诗十首·其六
作者：王祎
朝代：明
体裁：古风

昔在元世祖，分地王关中。潜藩富才彦，一一皆夔龙。谁欤任儒学，先正推许公。沾濡布教雨，鼓舞振文风。后来踵其轨，厥称萧与同。发挥圣贤道，张生皇王功。出处虽异致，德义非殊宗。至今关辅间，教思蔼无穷。前哲日云远，怅望吾焉从。
长安杂诗十首·其十
作者：王祎
朝代：明
体裁：古风

人生百年中，穷通无定迹。譬如风前花，荣谢亦顷刻。当时牧羊竖，尊贵今谁敌。憔悴种瓜翁，乃是封侯客。丈夫苟得时，粪土成拱璧。一朝恩宠衰，黄金失颜色。古昔谅皆然，今我何叹息。
长安杂诗十首·其四
作者：王祎
朝代：明
体裁：古风

崔嵬终南山，形埶甚磅礴。西来挟崆峒，东亘联华岳。长云覆重峦，紫翠入寥廓。杞梓产深林，龙蛇蛰幽壑。淑灵之所钟，宜有异人作。如何千载间，踪迹转萧索。姬旦不复生，三代已云邈。复来王佐才，劳我思景略。
长安杂诗（十首）
作者：王祎
朝代：明

自昔天子宅，雄丽称长安。
右瞻控陇蜀，左顾俯河关。
清渭北据水，太白南联山。
其间八百里，陆海莽平川。
神皋奠天府，风气固以完。
周家本仁厚，国统最绵绵。
汉唐能树德，亦复祚胤延。
秦隋秉虐政，二世即倾颠。
在德不在险，古语谅弗谖。
嗟兹异代后，遗迹已茫然。
宫殿皆劫灰，城市尽荒阡。
迤逦陇首阪，萦纡乐游园。
老树带落日，平芜被寒烟。
凭高一览古，千载在目前。
盛衰有天运，兴废复何言。¤
长歌一首寄寿子进家兄五十
作者：王祎
朝代：明
体裁：古风

戊申之岁暮春初，二月四日天气舒。我兄行年五十旦，今日初度喜乐胥。东风吹绿盈桑榆，蔼蔼佳瑞充门闾。堂上拜母答劳劬，儿侄妇女联裳裾。亲朋杂遝亦来趍，献寿既毕坐亭庐。筵前清酒列百壶，剩刲鹅鸡剥羊猪。俗乐次第鸣琶竽，年当富贵非可诬。此乐之外复何如，惜哉仲弟留京都。不及奉觞同笑呼，朝来起望东天隅。再拜祝兄不敢谀，愿兄寿年八十馀。种田有秋倍获租，登山足樵水足渔。奉我慈母永无虞，子孙识字作农夫。莫羡系紫并纡朱，想兄今日甚欢娱。还曾念及弟也无，弟也十载走官涂。备尝苦澹忘甘腴，年来霜雪生眉须。颇觉厌佩腰间鱼，便欲挂冠遂悬车。行问君王乞鉴湖，长歌式微赋归欤，与兄共读先人书。
陇州
作者：王祎
朝代：明
体裁：五言律诗

度关情浩荡，关树似相迎。花谢胡桃结，雏飞鹦鹉鸣。汧声晴入郭，陇色晚侵城。行役吾真勌，聊淹数日程。
陈元礼太常以使事至钱唐三月十七日堵无傲陈君从朱伯言陶中立韩与玉诸公西湖同泛分韵得气字
作者：王祎
朝代：明
体裁：古风

钱唐积雨馀，景物散春媚。时晖被原隰，远映皇华使。良晤惬久暌，新情谐曩契。朋俦集芳宴，举酒迭相慰。念昔天子都，与君久留滞。夜眠每连床，晨出时并辔。爱深均骨肉，往往佩高谊。别离未多年，升沉遽殊势。颂台司礼乐，子职亦云贵。况乃衔君命，光采增意气。鶱腾诚足多，会合初不易。清歌送窈窕，画舫荡空翠。庶洽平生欢，聊尽今日醉。持觞且徘徊，临风复歔欷。
陈元礼奉诏徵彭处士于崇安却归永嘉省亲还京师抚事感时因集杜少陵诗四十韵奉赠
作者：王祎
朝代：明
体裁：古风

南风作秋声，苍茫云雾浮。客子中夜发，乌啼满城头。长啸宇宙间，维时遭艰虞。兵戈满边徼，中原有驱除。天未厌戎马，积尸草木腥。原野转萧瑟，青山犹哭声。纡馀膏脂地，连云列战格。园庐但蒿藜，何由似平昔。贵人岂不仁，不似问疮痍。万里烦供给，上官督有司。诛求何多门，出师亦多门。借问大将谁，不独卿相尊。群盗何淹留，惨淡壮士志。激烈思时康，销兵铸农器。圣心颇虚伫，经纬固密勿。岂在多杀伤，实欲邦国活。子负经济才，久在王侯间。文彩珊瑚钩，正直朱丝弦。帝曰大布衣，使者来颜阖。实籍长久计，时议归前列。诏从三殿出，严程到须早。征涂乃侵星，挂席穷海岛。名贤慎出处，终愧巢与由。未达善一身，潜鱼不衔钩。故乡有弟妹，家贫仰母慈。倚门固有望，远道素书稀。家乡既荡尽，游子去日长。人事多错迕，不如早还乡。翳翳桑榆日，白日照执袂。超然欢笑同，相对如梦寐。堂上会亲戚，久念与存忘。三日共一筵，一举累十觞。无乃太匆忙，今年又北归。浩荡想幽蓟，公家有程期。世故莽相仍，岂无济时策。贤豪赞经纶，天子正前席。勿为新婚念，平生感意气。努力输肝胆，骞腾坐可致。鄙人奉末眷，别离已五年。逍遥展良觌，不敢坠周旋。送子清秋暮，含悽向寥廓。不得相追随，居然成濩落。艰难愧深情，生别常恻恻。有使即寄书，慰我深相忆。
陈州舟中述怀
作者：王祎
朝代：明
体裁：五言律诗

去国已兼旬，飘零叹此身。虚名天所靳，薄宦命常屯。承诏惊逾陇，修书幸获麟。扁舟风雨恶，愁绝宛丘津。
陈节妇
作者：王祎
朝代：明

妾生南海涯，窈窕如秋花。邻娃不识面，千里隔窗纱。一朝嫁夫婿，共在桐城住，门前有舶船，便欲为商去。欢好百年身，今年涉两春。象床银烛下，生此玉麒麟。转头才四月，忍作生离别。临行岂不闻，怀里儿声咽。相欢筵前酒，绿发浓如柳。挝鼓起开帆，参差挂牛斗。犹闭香阁卧，相逢梦边过。倚户夕阳时，不见南归柁。依稀四五年，顾影自知怜。相传夫婿死，真赝尚茫然。脱却绣襦裆，莲腮泪万行。收得望夫泪，帟鲤独生堂。当上双亲老，都怜外孙好。如何妾薄命，再哭妣与考。只影坐空帷，依依膝下儿。儿能学人语，口授《柏舟》诗。经年机上织，掩户秋苔碧。俄闻叩户声，鹊语檐前日。开扃见夫面，翻疑眼生眩。喜极却成哀，泪迸春空霰。儿长至父腰，再拜可怜娇。褰衣怕父去，愁见港中潮。归家甫涉秋，贩宝复东游。蛮巫作神语，沧海日安流。有约明年返，别来期未远。怪梦不胜悲，桑田海清浅。明年讣音至，命与青天坠。剪纸独招魂，江流写双泪。妾与赴黄泉，儿生未十年。提携令长大，待与父齐肩。唾视邻家媪，不死何为老。殷勤讽巧言，榕生根可倒。妾自愿为人，人谁乱鸟群。他年泉下路，尚欲见夫君。夫君前有妇，生儿在澉浦。年是妾儿兄，何须口同乳。念彼孤儿隔，辛苦谋衣食。妾闻夫有田，质在他人宅。卖妾金凤钗，转寄外家来。说与孤儿道，持此赎田回。妾身自有子，生理在十指。纺绩不曾闲，供渠买经史。灯前雪满窗，白发几年孀。课儿终夜读，不暇计更长。儿今长似父，祀事真堪付。春秋称孝子，衔哀进觞俎。妾老儿方壮，前期百年养。不负妾初心，少答夫深望。有妇配宜男，如儿奉旨甘。一饮知姑恩，尝羹再至三。焚香祷夜初，细语在阶除。愿妇同儿老，毋为妾与夫。
陪侍讲常侍二先生宴赵氏家园次常侍韵
作者：王祎
朝代：明
体裁：七言律诗

翠岘峰前画水边，相携胜地似平泉。容台先生形似鹤，禁林学士性如弦。政喜典刑存故老，从教谈笑挟飞仙。良辰胜集何能继，他日应须话往年。
陪善卿枢密诸公看潮得流字
作者：王祎
朝代：明
体裁：五言律诗

八月涛江上，风高万里秋。珊瑚归铁网，琬琰落银钩。谈笑真能事，追寻尽胜流。凭谁挽强弩，百箭射潮头。
陪枢密高公镇抚吴公宴于亭山席上赋
作者：王祎
朝代：明
体裁：七言律诗

楼船归路望蓬莱，十里荷花映醉腮。小帜大旗斜日照，短箫长笛远天回。将军自是王孙贵，坐客惭非处士才。分付沙头双白鹭，忘机彼此莫相猜。
陪黄先生至东阳谒胡先生有诗次韵
作者：王祎
朝代：明

壮游回首各成翁，犹忆当年共际逢。二老往来看鹤发，十年先后对鳌峰。由来元白名相并，归去疏杨迹更重。莫道山林足忘世，只今海内仰儒宗。今代文名属两翁，况兼出处每相逢。秋风官马泺阳道，春日肩舆岘首峰。酒盏未空浑觉醉，罗衣初试已嫌重。多应杖屦从容地，前辈风流得共宗。
陪黄先生至东阳谒胡先生有诗次韵·其一
作者：王祎
朝代：明
体裁：七言律诗

壮游回首各成翁，犹忆当年共际逢。二老往来看鹤发，十年先后对鳌峰。由来元白名相并，归去疏杨迹更重。莫道山林足忘世，只今海内仰儒宗。
陪黄先生至东阳谒胡先生有诗次韵·其二
作者：王祎
朝代：明
体裁：七言律诗

今代文名属两翁，况兼出处每相逢。秋风官马泺阳道，春日肩舆岘首峰。酒盏未空浑觉醉，罗衣初试已嫌重。多应杖屦从容地，前辈风流得共宗。
雨一首
作者：王祎
朝代：明
体裁：五言律诗

野水已吞岸，人家多闭门。田畴成巨泽，市井讶荒村。晓冷衣仍夹，愁迷镜似昏。沧洲无限思，独立共谁论。
雪夜与友人同赋四十韵
作者：王祎
朝代：明

碧宇凝瑶雪，璇霄散彩蟾。清华交灿烂，劲气稍沉潜。漏冻更偏永，堂虚夜正严。徘徊云母帐，绰约水晶帘。鹤梦疑还觉，蜗痕眩莫觇。近林生薄曙，傍水夺初暹。远近迷鸳瓦，高低湿草苫。乾坤同一色，海岳混群瞻。转讶肤生素，因疑首变黔。无端琼屑屑，有底玉纤纤。积处逡巡厚，消时次第渐。应期三白见，触物六花黏。沙际渔收艇，街头酒宿帘。青楼娇管歇，琐闼禁铃恬。？火残鸡舌，泓冰折兔尖。囊琴栖宝匣，台镜掩芳奁。茶椀醒仍索，樽醪醉稍厌。沈腰吟后瘦，潘鬓暗中添。阮籍今青眼，孙权故紫髯。高怀期旷世，俗态鄙趋炎。题出寻腔和，䦰藏觅谶拈。消闲清事迭，肆谑笑声兼。坐久情逾浃，欢浓睡未忺。锦䄄温翠被，缃帙冷牙签。日杮含脂腻，霜柑剖密甜。拥炉容少憩，促席绝微嫌。霭霭深衷露，霏霏剩馥沾。町畦应遂略，崖岸竟忘谦。病怪当隅鵩，难思上钓鲇。且须联石鼎，未用叹衣镰。有客歌如玉，何人咏撒盐。剡舟怀返棹，关马忆征韂。牢落梁园赋，凄凉渭水占。秉忠苏节在，克敌蔡师歼。焦祖称高士，袁僵举孝廉。世徒誇盛丽，谁复恤闾阎。门有仙人氅，家无孝子缣。平安传竹屋，妆点向梅檐。兴逸真何适，才疏乏我砭。摛辞聊纪述，文彩愧江淹。
雪夜与友人同赋四十韵
作者：王祎
朝代：明
体裁：五言排律

碧宇凝瑶雪，璇霄散彩蟾。清华交灿烂，劲气稍沉潜。漏冻更偏永，堂虚夜正严。徘徊云母帐，绰约水晶帘。鹤梦疑还觉，蜗痕眩莫觇。近林生薄曙，傍水夺初暹。远近迷鸳瓦，高低湿草苫。乾坤同一色，海岳混群瞻。转讶肤生素，因疑首变黔。无端琼屑屑，有底玉纤纤。积处逡巡厚，消时次第渐。应期三白见，触物六花黏。沙际渔收艇，街头酒宿帘。青楼娇管歇，琐闼禁铃恬。�火残鸡舌，泓冰折兔尖。囊琴栖宝匣，台镜掩芳奁。茶碗醒仍索，樽醪醉稍厌。沈腰吟后瘦，潘鬓暗中添。阮籍今青眼，孙权故紫髯。高怀期旷世，俗态鄙趋炎。题出寻腔和，阄藏觅谶拈。消闲清事迭，肆谑笑声兼。坐久情逾浃，欢浓睡未忺。锦䄄温翠被，缃帙冷牙签。日杮含脂腻，霜柑剖密甜。拥炉容少憩，促席绝微嫌。霭霭深衷露，霏霏剩馥沾。町畦应遂略，崖岸竟忘谦。病怪当隅鵩，难思上钓鲇。且须联石鼎，未用叹衣镰。有客歌如玉，何人咏撒盐。剡舟怀返棹，关马忆征韂。牢落梁园赋，凄凉渭水占。秉忠苏节在，克敌蔡师歼。焦祖称高士，袁僵举孝廉。世徒誇盛丽，谁复恤闾阎。门有仙人氅，家无孝子缣。平安传竹屋，妆点向梅檐。兴逸真何适，才疏乏我砭。摛辞聊纪述，文彩愧江淹。
青潭山神祠乐歌三首 其一 迎神青潭山
作者：王祎
朝代：明
体裁：古风

青潭山，郁崔嵬。窟龙蛇，蓄云雷。繄灵君，此焉宅。欻威棱，霈福泽。灵之游，东以西。雨裔裔，风凄凄。灵之来，霾曀销。庆阴阴，烂昭昭。灵之旂，翠旄披。煜秀华，纷葳蕤。灵之车，朱两辀。靷文霓，驷苍虬。灵之至，形放怫。颜如荼，服如绘。灵殷殷，蔼缤纷。恍兮惚，俨若存。澹容与，晻常羊。盍其留，享我将。
青潭山神祠乐歌三首 其三 送神穹厚
作者：王祎
朝代：明
体裁：古风

穹穹厚厚奠高卑。高莫可扣卑莫敀，我人中处其俦依。匪灵焉依将孰求，我之依灵岂无期。春秋祀事粤多仪，灵既享矣不我违。嗟我民人苦害灾，灾有扎瘥害旱饥。况有干戈横逆加，惟灵威力善拒排，荡涤妖沴臻蕃釐。丰年穰穰谷如丘，耄耋稚孩逸以嬉，灵之福我匪我私。好生之德体穹示，灵将逝兮不可稽。首下居高拜灵旗，千龄万祀灵之思。
青潭山神祠乐歌三首 其二 享神灵临
作者：王祎
朝代：明
体裁：古风

灵既临矣，膋萧载馨。灵之格思，鉴我纯诚。我酒既酾，其旨百末。我牲既副，厥角茧栗。侑以音声，函宫吐羽。左祝右巫，秩秩咸序。备兹嘉荐，有肃其承。春祈秋报，熙事迄成。我诚孔昭，岂曰惟仪。假仪荐诚，灵用宴娭。
题万里江山图
作者：王祎
朝代：明
体裁：七言绝句

昔年曾作子长游，万里江山一客舟。揽得瑰奇满胸臆，怪来开卷思悠悠。
题九江秀色图
作者：王祎
朝代：明
体裁：古风

昔闻庐山谣，今见庐山高。庐山之高几万仞，九江秀色不可招。山南山北尽佳致，五百僧房密脾缀。香炉直削金芙蓉，瀑布长拖青翡翠。晴岚暖霭日夕浮，画图彷佛不得求。谪仙仙去三千秋，安得起尔从之游。
题宗原常医卷
作者：王祎
朝代：明
体裁：七言绝句

传家自有回銮疏，择术深攻素问篇。莫道史迁今日少，仓公同传待他年。
题渊明醉像
作者：王祎
朝代：明
体裁：七言绝句

彭泽归来纵此身，每从醉里见天真。白衣不至浑闲事，自有寻常漉酒巾。
题溪山风月楼
作者：王祎
朝代：明
体裁：五言律诗

城南遗迹旧，复此搆新楼。山色风馀净，溪声月下幽。华裾时共接，红粉任迟留。寄语登临者，无诗莫谩游。
题画二首 其一 黄葵
作者：王祎
朝代：明
体裁：七言绝句

绿侵鸡距疏分叶，黄染鹅雏淡著花。暑雨凉风新入画，不将秾艳竞春华。
题画二首 其二 海棠
作者：王祎
朝代：明
体裁：七言绝句

暖日脂颜凝晓困，东风翠袖倚春酣。一枝貌得浑相似，翻觉情浓思不堪。
题画二首·黄葵
作者：王祎
朝代：明

绿侵鸡距疏分叶，黄染鹅雏淡著花。暑雨凉风新入画，不将秾艳竞春华。暖日脂颜凝晓困，东风翠袖倚春酣。一枝貌得浑相似，翻觉情浓思不堪。
题画马
作者：王祎
朝代：明
体裁：七言绝句

沙苑秋深苜蓿肥，五花毛色烂生辉。奚官莫把青丝鞚，自是龙媒不受鞿。
题积庆堂歌
作者：王祎
朝代：明
体裁：古风

武川之溪，浙水所发源。西流到金华，合为双溪波流益沄沄。当其发源处，粤有徐氏居其村。渠家奕世尚诗礼，种德植义素以积善闻。有弟与昆，有子及孙，一门之内，蔼然若春温。世业不陨，善之所积，是乃庆所存。试观在昔，或七叶珥貂，或三世列戟，悉由微贱高其门。积德所致讵谓无其因，彼有稔奸肆恶乃获尊。富安荣者天之未定非天实，薨薨我愿徐氏有引而勿替，百世虽远庆孟敦。谓予不信请看武川水，源深流长非可谖。
题赵魏公木石图
作者：王祎
朝代：明
体裁：七言绝句

朝罢銮坡春昼闲，籀书飞白恣挥翰。多因遗墨淋漓后，写作虚篁木石看。
题高房山画
作者：王祎
朝代：明
体裁：古风

风流一代房山老，胸中丘壑蕴天巧。有时意匠稍经营，万叠云山笔端扫。呜呼斯人往矣不可攀，画图千载遗人间。
饮横城蒋氏别墅
作者：王祎
朝代：明
体裁：古风

春华被众卉，巨细皆敷荣。牡丹既舒葩，荼蘼亦含英。抚物惜芳景，开筵畅尘萦。时从石边坐，或复池上行。繁花转侵袖，垂条动钩缨。心会言屡忘，理惬感忽生。游鱼何洋洋，鸣禽自嘤嘤。悠哉行乐意，契彼禽鱼情。
饯吴伯尚之江西
作者：王祎
朝代：明
体裁：七言律诗

一生台阁缀清班，磊落文章重泰山。特总宪纲膺帝眷，兼持戎律靖时艰。威声汉将灵旗出，宦业韩公昼锦还。应是功名身退后，更推家学继修删。
黄河水
作者：王祎
朝代：明
体裁：古风

黄河水，西来一折一千里。四折东流归渤海，浑涛浊浪深无底。旧传一清三千年，圣人乃出天下安。河水之清一何少，吁嗟至治何由还。我愿河水年年清，圣人在上圣复生，千龄万代长太平。
藐姑射山水亭
作者：王祟古
朝代：明
体裁：七言律诗

太古名传姑射山，琼宫仙宇隔尘寰。澄潭漭沆蛟龙窟，秀岭逶迤虎豹关。树色晴连山色好，鸟声幽并水声闲。坐来苍翠清人骨，思向山灵一扣玄。
又次翠屏投赠韵
作者：王禹声
朝代：明

四牡马驿度夜郎，独携一剑是鱼肠。持衡好校昆池战，览古还披大酉藏。桃李春阴初韡韡，蒹葭秋色正苍苍。美人更隔潇湘远，怅望南回几雁翔。
古意分得独字
作者：王禹声
朝代：明

蓟北多浮云，云中下双鹜。愿言问双鹜，我征胡不复。苜蓿青如何，蘼芜几度绿。昨暮尺书至，将军出上谷。生还未云期，归计焉能卜。顾此盈尊酒，举觞当谁属。有时梦君还，仓皇理膏沐。梦回明月光，依然照孤独。
咏烛效齐梁体分寒字
作者：王禹声
朝代：明

乍见龙衔照，宜将月并看。树底宵疑昼，风前泪不乾。检书烧渐短，刻韵和应难。流萤暗中度，秪觉画屏寒。
拟自君之出矣二首
作者：王禹声
朝代：明

自君之出矣，无复理容华。思君如车毂，辗转到天涯。自君之出矣，群芳谁共撷。思君如辘轳，宛转长不绝。
拟自君之出矣二首·其一
作者：王禹声
朝代：明

自君之出矣，无复理容华。思君如车毂，辗转到天涯。
拟自君之出矣二首·其二
作者：王禹声
朝代：明

自君之出矣，群芳谁共撷。思君如辘轳，宛转长不绝。
月下闻雁得安字
作者：王禹声
朝代：明

胡雁鸣秋朔气寒，尚依明月到长安。应怜毛羽冰霜悴，似诉关山道路难。客子音书频断绝，故园萸菊半凋残。遥天自送归飞影，知落芦花何处滩。
枕上吟五首
作者：王禹声
朝代：明

宦拙俄惊渐白头，途穷兴转寄沧洲。寒灰不逐东风暖，归梦长随潞水流。日落自怜醒对酒，春深无奈独登楼。萧条旅馆谁知己，唯有孤衾共敝裘。閒居频咏旧题诗，抵掌犹堪见往时。人去赤城空有赋，盟寒白社杳无期。归装赢淂玄经在，傲骨唯应贺监知。同好近来零落甚，独操齐瑟欲何之。萧齐寂寞潞河阴，犹喜同袍共论心。意气已从觞咏见，交情翻为别离深。橐中祗有阳春赋，箧里谁怜孤剑吟。流水高山人去远，思归一曲付清琴。重忆先朝赐葬年，洞庭一曲莫釐巅。春来薇蕨埋山径，湖上波涛绕墓田。伏腊几番劳梦寐，关河长为隔风烟。遥怜松槚凋零甚，况复蹉跎寒食天。阖闾城下是吾庐，犹有平泉片石馀。五亩自堪供钓弋，数椽良可贮琴书。蒯缑不减鱼肠色，独鹤应随使者车。稚子候门遥忆汝，牵衣何日慰离居。
枕上吟五首·其一
作者：王禹声
朝代：明

宦拙俄惊渐白头，途穷兴转寄沧洲。寒灰不逐东风暖，归梦长随潞水流。日落自怜醒对酒，春深无奈独登楼。萧条旅馆谁知己，唯有孤衾共敝裘。
枕上吟五首·其三
作者：王禹声
朝代：明

萧齐寂寞潞河阴，犹喜同袍共论心。意气已从觞咏见，交情翻为别离深。橐中祗有阳春赋，箧里谁怜孤剑吟。流水高山人去远，思归一曲付清琴。
枕上吟五首·其二
作者：王禹声
朝代：明

閒居频咏旧题诗，抵掌犹堪见往时。人去赤城空有赋，盟寒白社杳无期。归装赢淂玄经在，傲骨唯应贺监知。同好近来零落甚，独操齐瑟欲何之。
枕上吟五首·其五
作者：王禹声
朝代：明

阖闾城下是吾庐，犹有平泉片石馀。五亩自堪供钓弋，数椽良可贮琴书。蒯缑不减鱼肠色，独鹤应随使者车。稚子候门遥忆汝，牵衣何日慰离居。
枕上吟五首·其四
作者：王禹声
朝代：明

重忆先朝赐葬年，洞庭一曲莫釐巅。春来薇蕨埋山径，湖上波涛绕墓田。伏腊几番劳梦寐，关河长为隔风烟。遥怜松槚凋零甚，况复蹉跎寒食天。
燕歌行分笙字
作者：王禹声
朝代：明

长安孤月半轮明，征夫远戍蓬婆城。古来离别难为情，况复萧条朔思生。寒蛩东壁切叨鸣，不堪墙外砧杵声。感君独宿涕泗零，梦回枕席光荧荧。起视银河天半横，枝头双鸟栖不惊。念我独兮忧伤并，安得沙场烽燧清。腰县鹊印缦胡缨，鸳鸯为被合欢成，与君相对坐调笙。
紫骝马分得飞字
作者：王禹声
朝代：明

宛马久不至，骅骝应见稀。乍疑烟燧起，忽逐电光飞。鸣为胡笳动，骄缘塞草肥。胭脂山下过，血汗点征衣。
赋亭前各一物分竹淂云字
作者：王禹声
朝代：明

翠筱生湘浦，谁移近白云。窥帘月影碎，当户鸟鸣闻。简授梁王苑，竿投渭水濆。箨冠聊自适，倚杖对南熏。
赋淂夏云多奇峰分色字
作者：王禹声
朝代：明

盛夏临北窗，长松聊偃息。巑岏结层霄，当窗来秀色。诸峰□吐吞，列嶂竞出没。岛屿间楼台，蔽亏炎曦匿。我欲驾赤虬，凭虚纵盒陟。须臾熏风来，长空净如拭。固知陵与谷，变态亦倏忽。此道夲岩阿，浮云乃长物。
赋淂长安雪限片月飞垆四韵
作者：王禹声
朝代：明

长安佳气何葱茜，层楼阿阁参差见。同云叆叇帝城头，凛冽西风凝作霰。穿帘入户太轻狂，冒栋缘甍任撩乱。梦回蛱蝶昼蘧蘧，冻拆梨花飞片片。梨花蛱蝶淡芳菲，点缀寒光上客衣。蹁跹天外霓裳舞，飘忽空中疋练飞。万户夜疑金阙曙，千官寒照玉珂归。但见朱门皆白屋，谁知粉署总黄扉。倏忽冰轮挂疏樾，蓝田万顷清光发。瑶华直射玉毫寒，素质不随蟾影没。五侯七贵竞良宵，浮白呼卢欢未歇。走马何来轻薄儿，琼瑶踏碎章台月。章台柳絮尚萦纡，谢女才情今在无。穷巷无人问车辙，深宫也自映金铺。何处才人能取酒，谁家少妇独当垆。都将楚国阳春调，付与梁园子大夫。
送同年胡湛宇浔阳视榷便道省觐
作者：王禹声
朝代：明

匡庐万丈郁嵯峨，彭蠡春深旅雁过。此去綵衣翩昼锦，遥看紫气映鸣珂。烟波隐见渔舟晚，帆影参差估客多。把臂青衫应湿遍，岂堪重听伯劳歌。
送同年郭鹤野还朝四首
作者：王禹声
朝代：明

仙郎新领度支章，儤直应含汉署香。十道徵求今太急，好将词赋托长扬。清灯寒夜共围炉，春月关情酒百壶。君去我留岑寂甚，独看灯月影犹孤。十年踪迹两浮沉，此日逢君潞水浔。无奈相逢又相送，临岐回首共沾襟。离筵三唱渭城春，君去莺花入夏新。身似潞河堤畔柳，频将青眼送行人。
送同年郭鹤野还朝四首·其一
作者：王禹声
朝代：明

仙郎新领度支章，儤直应含汉署香。十道徵求今太急，好将词赋托长扬。
送同年郭鹤野还朝四首·其三
作者：王禹声
朝代：明

十年踪迹两浮沉，此日逢君潞水浔。无奈相逢又相送，临岐回首共沾襟。
送同年郭鹤野还朝四首·其二
作者：王禹声
朝代：明

清灯寒夜共围炉，春月关情酒百壶。君去我留岑寂甚，独看灯月影犹孤。
送同年郭鹤野还朝四首·其四
作者：王禹声
朝代：明

离筵三唱渭城春，君去莺花入夏新。身似潞河堤畔柳，频将青眼送行人。
送曹尊生大理之金陵
作者：王禹声
朝代：明

离筵楚楚柳依依，斗酒相看又落晖。南国君裁新赋好，燕台我忆故山违。春风驷马于公署，明月兰桡燕子矶。临别殷勤重结袜，不堪黄鹄各分飞。
送邓翠屏佥宪督学滇南
作者：王禹声
朝代：明

屈指离觞又送君，天涯雁影几回分。鉴悬秋水滇池月，帐动春风闽海云。鞭弭中原谁左席，骊黄南国定空群。点苍山色青如许，赋就还凭驿使闻。
送陆元礼比部守荆州分州字
作者：王禹声
朝代：明

画熊千骑向荆州，江汉汤汤拥上流。尚忆故人初入洛，每裁新句共登楼。白云无奈仙郎去，赤璧谁从楚客游。惆怅我来君独醒，夜阑何必问更筹。
送高正父谳狱江北便道归岭南省侍分得舟守
作者：王禹声
朝代：明

汉廷钦庶狱，使者出□鸠。高隼横秋迅，疏砧彻夜幽。法星临楚尾，行色动吴钩。郭外涛声落，山中桂树秋。浮槎八月下，征旆五羊□。几载云为署，今朝锦作游。明珠还旧浦，海燕识归舟。白社看寥落，朱方莫滞留。
送高正父谳狱江北便道归岭南省侍分得舟守·其一
作者：王禹声
朝代：明

汉廷钦庶狱，使者出□鸠。高隼横秋迅，疏砧彻夜幽。法星临楚尾，行色动吴钩。郭外涛声落，山中桂树秋。
送高正父谳狱江北便道归岭南省侍分得舟守·其二
作者：王禹声
朝代：明

浮槎八月下，征旆五羊□。几载云为署，今朝锦作游。明珠还旧浦，海燕识归舟。白社看寥落，朱方莫滞留。
长安元夕
作者：王禹声
朝代：明

献岁青阳开绀宇，长安乐事那堪数。夜夜和风拂画堂，朝朝淑气临朱户。辛盘綵胜竞相遗，倏忽流光到三五。寻常三五对婵娟，此夕清晖倍可怜。皎皎冰轮镫共灿，亭亭火树月同悬。七宝莲花花吐燄，五枝青玉玉生烟。恍疑鲛室来燕市，别有繁星丽半天。是时车马纷相属，是时箫鼓声相续。银桥高起盖侯家，铁锁光连韦氏曲。骠骑门前鳖驾山，平阳主第龙衔烛。红云紫雾映楼台，？合金铺彻夜开。共看宝月明于昼，共赏华镫去复回。佳人队队歌金缕，公子翩翩醉绿醅。绿醅金缕欢无极，忽听城头起长笛。梅花吹落数声中，行过西园又南陌。谁家年少羽林郎，金鞍玉勒紫丝缰。天街看罢鱼龙戏，挟斜还入斗鸡场。瞥见香车拥珠翠，游遍画桥一十二。人问镫火渐阑珊，还从太乙祠前去。参横斗转玉绳低，游子归来路欲迷。罗绮馀香满大堤，踏歌连袂相扶携。为怜帝里风光好，肯惜良宵醉似泥。
长安元夕
作者：王禹声
朝代：明
体裁：古风

献岁青阳开绀宇，长安乐事那堪数。夜夜和风拂画堂，朝朝淑气临朱户。辛盘綵胜竞相遗，倏忽流光到三五。寻常三五对婵娟，此夕清晖倍可怜。皎皎冰轮镫共灿，亭亭火树月同悬。七宝莲花花吐燄，五枝青玉玉生烟。恍疑鲛室来燕市，别有繁星丽半天。是时车马纷相属，是时箫鼓声相续。银桥高起盖侯家，铁锁光连韦氏曲。骠骑门前鳖驾山，平阳主第龙衔烛。红云紫雾映楼台，�合金铺彻夜开。共看宝月明于昼，共赏华镫去复回。佳人队队歌金缕，公子翩翩醉绿醅。绿醅金缕欢无极，忽听城头起长笛。梅花吹落数声中，行过西园又南陌。谁家年少羽林郎，金鞍玉勒紫丝缰。天街看罢鱼龙戏，挟斜还入斗鸡场。瞥见香车拥珠翠，游遍画桥一十二。人问镫火渐阑珊，还从太乙祠前去。参横斗转玉绳低，游子归来路欲迷。罗绮馀香满大堤，踏歌连袂相扶携。为怜帝里风光好，肯惜良宵醉似泥。
长至前十日朝天宫习仪分淂宫字
作者：王禹声
朝代：明

蓬莱佳气蔼葱笼，赞拜遥看引上公。日至卿云传太史，阳回玉律肄歌工。旌旂晓澹瑶台月，环佩春生黍谷风。莫道君门天万里，玉皇元在蕊珠宫。
青楼怨二绝同用楼字
作者：王禹声
朝代：明

霓裳舞罢按梁州，日日笙歌醉玉楼。一去邯郸今十载，书来又报锦城游。银筝玉腕竞风流，侠客春游处处楼。荡子不来天又暮，合昏花暗使人愁。
青楼怨二绝同用楼字·其一
作者：王禹声
朝代：明

霓裳舞罢按梁州，日日笙歌醉玉楼。一去邯郸今十载，书来又报锦城游。
青楼怨二绝同用楼字·其二
作者：王禹声
朝代：明

银筝玉腕竞风流，侠客春游处处楼。荡子不来天又暮，合昏花暗使人愁。
冬日寄韩生于玉融
作者：王秋英
朝代：明

朔风振憾似潇湘，满树归鸦噪夕阳。不见王孙停驷马，惟闻牧竖唤牛羊。荒山野水悲长夜，懒鬓疏容怯冻霜。漠漠阴云愁黯黯，几时相对一炉香。
归楚留别梦云
作者：王秋英
朝代：明

两年欢会梦魂中，聚散人间似转蓬。岁月无情催去燕，关河有信寄来鸿。剑沉延浦光终合，瑟鼓湘灵调自工。他日扁舟寻旧约，夕阳疏影楚云东。
潇湘逢故人慢
作者：王秋英
朝代：明
体裁：词

春光将暮。见嫩柳拖烟，娇花带雾。顷刻间风雨。把堂上深恩，闺中遗事，钻火留饧，都付却、落花飞絮。又何心、挈榼提壶，斗草踏青盈路。子规啼，蝴蝶舞，遍南北山头、纸灰绿醑，奠一丘黄土。叹海角飘零，湘阴凄楚。无主泉扃，也能得、有情鸡黍。画角声、吹落梅花，又带离愁归去。
潇湘逢故人慢
作者：王秋英
朝代：明

春光将暮。见嫩柳拖烟，娇花染雾。顷刻间风雨。把堂上深恩，闺中遗事，赞火留饧，都付却、落花飞絮。又何心、挈榼提壶，斗草踏青盈路。子规啼，蝴蝶舞，遍南北山头、纸灰绿醑，奠一丘黄土。叹海角飘零，湘阴凄楚。无主泉扃，也难得、有情鸡黍。画角声、吹落梅花，又带离愁归去。
与友人咏分得红叶
作者：王称
朝代：明

一片飞来阶下红，满林惊觉夜霜空。绿圭不剪封周弟，锦字频题出汉宫。乱扑征衣山径里，染成秋色夕阳中。几回记得停车处，错把春华认晚枫。
与夏少府迪话别登薛老峰
作者：王称
朝代：明

新秋客里喜相逢，绝顶登临兴不穷。远屿绿波孤岛外，乱山黄叶白云中。明朝霄汉应谁共，别墅琴尊此会同。去后重来相忆处，短筇吟倚候归鸿。
与张从事夜坐幕府有赠
作者：王称
朝代：明

亚夫登上将，剧孟在中军。敌国真堪倚，雄姿独数君。词锋传电檄，剑气动星文。戎幕新无事，高谈坐夜分。
与诸公同游神乐观
作者：王称
朝代：明

凉雨度高阁，萧条秋气深。洞门薄微寒，逸兴生前林。道人琳馆静，开窗修竹阴。讵因避书简，偶此谐缨簪。扫石鸣素弦，遂忘名迹侵。前山倏已见，秀色浮重襟。翳翳青桑枝，飒飒来远音。笑言欲遗返，落影明西岑。
与鸣秋赵山人夜宿山居述怀有赠
作者：王称
朝代：明

尘居厌湫隘，抗节慕远游。道逢佺乔侣，假以双翠虬。周览六合虚，阆风不可留。兹山富形胜，归来事玄谋。纫兰理初服，饮水期前修。芳盟及岁晚，世事轻云浮。伊人负奇抱，泛若乘虚舟。敛迹三十年，不应当世求。高斋探玄默，众妙穷冥搜。有时发逸兴，登临眺高秋。鸣奕送天籁，酌酒环清流。朝寻萝谷晓，暝期莲社幽。布衾清夜阑，款语相绸缪。冲怀薄华组，心迹同悠悠。青枫落远涧，芳兰蔽层丘。眇彼天际云，非君谁与俦。
东湖春意图为樵门李姚生题
作者：王称
朝代：明

鸳鸯湖上春风软，柳丝无力桃痕浅。暖烟笼碧水如云，纤纤细草苔香满。满楼罨画大堤傍，罗绮晴娇绿水乡。冰弦玉柱新调吕，半蹙双蛾倚淡妆。鸂鶒双双点晴雾，百劳东飞燕西去。紫泥谁染天上春，云缄留得相思句。日暮相思枉断肠，绿波千里共悠扬。龟甲屏风花梦晓，一抹修蛾镜中小。
严州江上
作者：王称
朝代：明

短棹荡江春，春风物候新。岸花飞送酒，沙鸟近窥人。碧树笼青嶂，芳洲点绿蘋。因悲城市里，日日醉车尘。严子投竿处，春来载酒过。潮声通越近，山色入吴多。沙际舟如月，云边鸟似歌。客程随去住，那许叹风波。
严州江上·其一
作者：王称
朝代：明

短棹荡江春，春风物候新。岸花飞送酒，沙鸟近窥人。碧树笼青嶂，芳洲点绿蘋。因悲城市里，日日醉车尘。
严州江上·其二
作者：王称
朝代：明

严子投竿处，春来载酒过。潮声通越近，山色入吴多。沙际舟如月，云边鸟似歌。客程随去住，那许叹风波。
中秋与刘大会温陵因寄舍弟
作者：王称
朝代：明

相逢斗酒粤江滨，客里襟期有故人。天上几回今夜月，此生空笑百年身。且须纵醉清尊倒，漫说忧时白发新。却忆雁行同赏处，故山回首一沾巾。
为冯参议贵题画风竹冯沅湘人曾为给事中
作者：王称
朝代：明

移得孤根过洞庭，禁埤曾送佩珂声。如今座上凉飙满，一扫炎荒瘴雨清。
为周处士题枯木
作者：王称
朝代：明

风摧雨蚀大江濆，寂寞盘龙百尺根。莫笑支离空老却，五陵烟翠几枝存。
为林尚默题新竹
作者：王称
朝代：明

粉箨新凋乱玉丛，青青已觉万林空。轩廷未制伶伦管，翠湿江南烟雨中。
乌崖积雪
作者：王称
朝代：明

阴崖积空雪，粲粲照前岭。山人拂瑶琴，风来布衣冷。疏林浮曙色，孤鹤没去影。疑有剡中人，溪头棹归艇。
九日有怀
作者：王称
朝代：明

故园松菊应无恙，上国新醪也自佳。两地思归俱未得，一身长笑在天涯。
九日黄司空招饮不赴书以答之
作者：王称
朝代：明
体裁：七言绝句

菊觞萸豆有佳期，客里怜君慰所思。不是参军招不赴，病来乌帽未胜吹。
九日黄司空招饮不赴书以答之
作者：王称
朝代：明

菊觞萸豆有佳期，客里逢迎慰所思。不是参军招不赴，病来乌帽未胜吹。
九月朔日起觉寒甚
作者：王称
朝代：明

谁道炎荒暑气蒸，重阳未到早寒生。也知天运随皇运，顿觉南行似北行。季子貂裘犹未理，楚人骚佩暂辞荣。晚来笳鼓城头急，祗有归心对月明。
习静山房
作者：王称
朝代：明

潜虚念无事，幽斋闭空林。超然燕坐间，孰识静者心。悠悠尘虑忘，悄悄天籁沉。良斯守玄默，何必丘中琴。万物互轇轕，探探无停悰。我心念何为，淡然惟抱冲。鉴明止水静，云敛青山空。始知造化枢，乃在渊默中。斋心遁喧俗，一室绝垢氛。寥寥天宇空，镜览万化源。芳林谢春花，空山变浮云。理胜亦有时，于兹可忘言。庄生守宇泰，老氏念无为。惟应屏物累，可与悟玄机。狂流射波澜，世路多险巇。此心方寂如，安能为变移。
习静山房·其一
作者：王称
朝代：明

潜虚念无事，幽斋闭空林。超然燕坐间，孰识静者心。悠悠尘虑忘，悄悄天籁沉。良斯守玄默，何必丘中琴。
习静山房·其四
作者：王称
朝代：明

庄生守宇泰，老氏念无为。惟应屏物累，可与悟玄机。狂流射波澜，世路多险巇。此心方寂如，安能为变移。
习静山房其三
作者：王称
朝代：明
体裁：古风

斋心遁喧俗，一室绝垢氛。寥寥天宇空，镜览万化源。芳林谢春花，空山变浮云。理胜亦有时，于兹可忘言。
习静山房其二
作者：王称
朝代：明
体裁：古风

万物互轇轕，探探无停悰。我心念何为，淡然惟抱冲。鉴明止水静，云敛青山空。始知造化枢，乃在渊默中。
书怀寄友人还建安
作者：王称
朝代：明

游乏金张援，官无子孟资。庖人羞独割，尸祝漫相知。此夜金陵月，明朝琼树枝。武夷山水郡，相忆在题诗。
五羊城遇张顺论旧有怀
作者：王称
朝代：明

匹马到炎荒，逢君鬓已苍。邑人传左语，官树隐殊乡。感旧看长剑，缄情忆缥囊。明朝愁又别，天海共茫茫。握手京华道，相看又几年。宦情从淡泊，乡思共依然。沧海浮空远，孤城落日边。斗槎如可借，同觅阆壶仙。
五羊城遇张顺论旧有怀·其一
作者：王称
朝代：明

匹马到炎荒，逢君鬓已苍。邑人传左语，官树隐殊乡。感旧看长剑，缄情忆缥囊。明朝愁又别，天海共茫茫。
五羊城遇张顺论旧有怀·其二
作者：王称
朝代：明

握手京华道，相看又几年。宦情从淡泊，乡思共依然。沧海浮空远，孤城落日边。斗槎如可借，同觅阆壶仙。
交州即事
作者：王称
朝代：明

一骑冲严到市桥，夕阳烟树草萧萧。居人犹指高骈塔，碧瓦朱甍尚未凋。莫道平居是百蛮，烟花江月也同攀。一从烽火连天后，纵有神珠去不还。
交州即事·其一
作者：王称
朝代：明

一骑冲严到市桥，夕阳烟树草萧萧。居人犹指高骈塔，碧瓦朱甍尚未凋。
交州即事·其二
作者：王称
朝代：明

莫道平居是百蛮，烟花江月也同攀。一从烽火连天后，纵有神珠去不还。
交州病中喜林伯正大参归
作者：王称
朝代：明

孤馆抱馀瘵，殊方积沉忧。况兹风雨交，薄暮来飕飕。中夜梦九迁，上国魂独游。岂无同心人，旷望阻林丘。驱驰王事勤，未得休戈矛。旦坐念暌违，此会良悠悠。忽闻拥前髦，载见回轻辀。欣遂怀如开，晤言疾徐瘳。须臾笳鼓悲，耿耿星汉流。馀情寄长剑，激烈何能休。
交州病中录似诸友时军中绝饷以手帖干主帅索粮
作者：王称
朝代：明

问病寻方事总虚，漫劳车马慰踌躇。三年玉署兰台笔，学写颜公乞米书。
交趾赠节镇黄司空
作者：王称
朝代：明

补衮美周甫，分岳咨尧牧。晤言怀古人，于兹缅芳躅。圭璋信伟器，麟凤岂凡族。天南一星明，万里忻共瞩。朅来炎海滨，莫拓古舆服。怀柔心为勤，抚驭令尤肃。政淳回浇漓，仁远起颓伏。鲸涛安中流，鸟语变华俗。顿令天地春，浩荡被阴谷。伊余慕光华，幸此近膏沃。众中睹节钺，丰采朗如玉。天狼昼已堕，神珠夜当复。愿言歌德音，吉颂愧清穆。
今日良宴会
作者：王称
朝代：明

三川富豪雄，济济美少年。驩游及芳岁，鞍马何翩翩。秦筝奏新声，妙舞妖且妍。今日良宴会，意气如云烟。人生若朝荣，灼灼宁久鲜。无为坐坎壈，流光悲逝川。
从军乐军中录示诸将
作者：王称
朝代：明

为问从军乐，东南早罢兵。尚资磐石计，同醉伏波营。宝玦千金换，珠缨五采成。却惭扬子宅，终岁一书生。秋原草色残，千骑拥雕鞍。共道从军乐，谁歌行路难。雕戈挥日落，玉剑抉云寒。准拟功成日，同归谒禁銮。
从军乐军中录示诸将·其一
作者：王称
朝代：明

为问从军乐，东南早罢兵。尚资磐石计，同醉伏波营。宝玦千金换，珠缨五采成。却惭扬子宅，终岁一书生。
从军乐军中录示诸将·其二
作者：王称
朝代：明

秋原草色残，千骑拥雕鞍。共道从军乐，谁歌行路难。雕戈挥日落，玉剑抉云寒。准拟功成日，同归谒禁銮。
从军行
作者：王称
朝代：明

投笔出虎观，从军事龙韬。平生弧矢志，谁惭五陵豪。大江天宇晴，平明集千艘。组练照云日，戎师候旌旄。一笑挽弓胎，三杯拂豪曹。酒酣意气重，万事轻鸿毛。袖中黄石编，可与烈士高。上将躬受脤，铁钺专南征。熊罴百万师，长驱下青冥。五岭息瘴疠，三边詟威灵。指挥动星汉，啸咤生风霆。洗兵当载櫜，斩馘期弗争。上以立国威，下以苏民生。周诗有遗什，敢不滋令名。
从军行·其一
作者：王称
朝代：明

投笔出虎观，从军事龙韬。平生弧矢志，谁惭五陵豪。大江天宇晴，平明集千艘。组练照云日，戎师候旌旄。一笑挽弓胎，三杯拂豪曹。酒酣意气重，万事轻鸿毛。袖中黄石编，可与烈士高。
从军行·其二
作者：王称
朝代：明

上将躬受脤，铁钺专南征。熊罴百万师，长驱下青冥。五岭息瘴疠，三边詟威灵。指挥动星汉，啸咤生风霆。洗兵当载櫜，斩馘期弗争。上以立国威，下以苏民生。周诗有遗什，敢不滋令名。
从刘礼部折菊花归
作者：王称
朝代：明

三径犹未归，东篱露华冷。折得一枝来，萧萧怨秋影。
偶行山中得清冷泉
作者：王称
朝代：明

万籁晓俱寂，风泉有远音。偶随清嶂去，因到白云深。喷薄疑飞雪，冷清可照心。坐来天影澹，一曲韵瑶琴。
元夕午门侍宴
作者：王称
朝代：明

腊雪霏微柳外消，天衢香霭逐人飘。千门火树攒珠斗，五夜笙歌下碧霄。玉醴恩颁春色早，金波影浸漏声遥。侍臣湛露将何补，愿颂康哉答圣尧。
元夕黄庶子淮宅咏莲花灯和胡学士广韵
作者：王称
朝代：明

剪制芙蕖朵朵新，元宵分得玉堂春。祗疑金炬来深夜，未许青藜继后尘。星萼乍移光满座，月波才动影随人。年年此会逢佳赏，醉落筵前紫绮巾。
元日早朝
作者：王称
朝代：明

钟山瑞霭晓苍苍，紫禁犹传玉漏长。双阙旌旗低凤辇，千官环佩列鸳行。恩光已共阳和布，草木均沾雨露香。独愧此身无补报，年年万岁祝尧觞。
兔峰孤月
作者：王称
朝代：明

灵鹊堕寒羽，清辉澹溶溶。谁将一片秋，絓向溪南峰。蔓壁络金镜，阴窗鸣夜桐。幽怀迥未已，香霭东林钟。
入西山访张隐士
作者：王称
朝代：明

两崖喷飞瀑，结屋烟萝里。山人不冠履，客至同隐几。独鹤海上归，孤云涧中起。净扫白石床，风来堕松子。
全州道中
作者：王称
朝代：明

全南走百里，碧涧缘幽岑。跻险屡得胜，旷望清烦襟。道傍菀菀松，谁氏甘棠阴。闻有章大夫，昔年兹抚临。政循俗云变，世远泽尚深。顾兹千植繁，蓊沃犹至今。天长日色薄，风静云满林。我行念徒侣，苦被名迹侵。畏影且息荫，避喧聊洗心。据床久兀傲，思奏丘中琴。知音何寥哉，猿鹤空哀吟。
养素为黄山道士赋
作者：王称
朝代：明

太始远无象，浮生多磷缁。纷纷白黑间，谁能辨雄雌。至理一朝变，文章杂然施。雕斲朴已丧，青黄木为菑。念子葆冲素，观养得所宜。一气每独完，三素流华滋。黄农有真趣，坐见淳风熙。
冬日与诸生登天香台书寄王处士
作者：王称
朝代：明

拂晓登临上翠台，天风吹送远香来。云空碧海三山小，腊尽寒梅一树开。下界人看尘劫外，上方钟断白云隈。缑山忽忆吹箫侣，为写鸾缄付鹤回。
凌歊台怀古台在黄山巅宋太祖离宫
作者：王称
朝代：明

朝发石头渚，暮宿黄山道。携酒眺古台，离离但烟草。忆昔兹台何壮哉，宋祖离宫台上开。台前宝树入层汉，台下炎歊隘九垓。楚山望尽蜀山出，雄跨全吴势凌突。欲吞铜雀俯中原，不数黄金贵奇骨。三千歌舞宿云端，公子王孙往复还。秦关捷书不再返，鼎湖飞龙谁复攀。繁华一旦乃如此，寂寂荒台秋色里。往事徒悲禾黍场，残碑半堕沧江水。沧江水流去不回，空陵劫火变寒灰。欲将霸业问行客，黄山落日清？哀。
凌歊台怀古台在黄山巅宋太祖离宫
作者：王称
朝代：明
体裁：古风

朝发石头渚，暮宿黄山道。携酒眺古台，离离但烟草。忆昔兹台何壮哉，宋祖离宫台上开。台前宝树入层汉，台下炎歊隘九垓。楚山望尽蜀山出，雄跨全吴势凌突。欲吞铜雀俯中原，不数黄金贵奇骨。三千歌舞宿云端，公子王孙往复还。秦关捷书不再返，鼎湖飞龙谁复攀。繁华一旦乃如此，寂寂荒台秋色里。往事徒悲禾黍场，残碑半堕沧江水。沧江水流去不回，空陵劫火变寒灰。欲将霸业问行客，黄山落日清�哀。
凭祥道中遇元夕有怀
作者：王称
朝代：明

曾向蓬莱捧寿觞，良宵湛露沐恩光。凤笙曲奏梨园谱，鳌背灯移火树芳。往事别来伤旅恨，流年老去在他乡。夷歌蛮舞谁能解，马上看山夜未央。
凯歌四首
作者：王称
朝代：明

大将南征讨不庭，节旄万里耀威灵。辕门五夜狼星堕，直挽天河洗甲兵。万里炎荒贴海平，腥波千尺舞长鲸。王师百万从天下，瘴雨蛮烟一霎清。瘴海楼船一夕过，泸江铁骑晓鸣珂。皇家飞将功成日，不数当年马伏波。熠熠参旗护阵门，喧阗鼓角拥回军。当年麟阁休专美，此日云台更策勋。
凯歌四首·其一
作者：王称
朝代：明

大将南征讨不庭，节旄万里耀威灵。辕门五夜狼星堕，直挽天河洗甲兵。
凯歌四首·其三
作者：王称
朝代：明

瘴海楼船一夕过，泸江铁骑晓鸣珂。皇家飞将功成日，不数当年马伏波。
凯歌四首·其二
作者：王称
朝代：明

万里炎荒贴海平，腥波千尺舞长鲸。王师百万从天下，瘴雨蛮烟一霎清。
凯歌四首·其四
作者：王称
朝代：明

熠熠参旗护阵门，喧阗鼓角拥回军。当年麟阁休专美，此日云台更策勋。
出鸡陵关
作者：王称
朝代：明

手麾白羽箑，凌晨出夷关。夷关春始开，行旅多欢颜。笑掬青涧流，为洗瘴疠残。浮云引征佩，共结轻阴还。前登忘险疲，凭高眺林峦。却忆征南暮，溟濛海雾间。
分题赋得白樱桃
作者：王称
朝代：明

嫩叶雕轻翠，新葩倚淡妆。鸟来云度影，人静月笼香。未拟收珠实，先应倒玉觞。纶巾才欲岸，微坠露华凉。
初秋夜坐寄王纹
作者：王称
朝代：明

轻飙生早凉，孤馆清兴发。桐阴落前墀，遥空瞰华月。方此抱冲素，况值清境豁。浊酒聊自持，瑶琴弄应阕。知音念乖阻，咫尺不可越。相思良未已，坐见曙河没。
别宗上人
作者：王称
朝代：明

孤琴宿白枌，一锡喜逢君。只为谭锋妙，因悲染世氛。穷秋灯影靓，残月梵声闻。明发身无住，空山又断云。